title: Id-Deċiżjoni tal-Kunsill tad-29 ta' Ġunju 2000 li tistabbilixxi Kumitat għall-Protezzjoni Soċjali

text:
Avviż Legali Importanti

|

32000D0436

Official Journal L 172 , 12/07/2000 P. 0026 - 0027

		Id-Deċiżjoni tal-Kunsilltad-29 ta' Ġunju 2000li tistabbilixxi Kumitat għall-Protezzjoni Soċjali(2000/436/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b' mod partikolari l-Artikolu 202 tiegħu,Billi:(1) Fil-komunikazzjoni tagħha "strateġija miftiehma għall-modernizzazzjoni tal-protezzjoni soċjali" ta' l-14 ta' Lulju 1999, il-Kummissjoni għamlet suġġerimenti għat-titjib tal-kooperazzjoni fil-qasam tal-protezzjoni soċjali billi, fost ħwejjeġ oħra, jiġi stabbilit grupp ta' uffiċjali ta' livell għoli.(2) Fir-Riżoluzzjoni tiegħu tas-16 ta' Frar 2000 dwar il-kommunikazzjoni mill-Kummissjoni dwar strateġija miftiehma għall-modernizzazzjoni tal-protezzjoni soċjali, il-Parlament Ewropew laqa' l-komunikazzjoni tal-Kummissjoni u l-ħolqien ta' dan il-grupp.(3) Fil-konklużjonijiet tiegħu tas-17 ta' Diċembru 1999 dwar it-tisħiħ tal-kooperazzjoni sabiex tiġi mmodernizzata u mtejba l-protezzjoni soċjali [1], il-Kunsill issottolinja l-ħtieġa tal-kooperazzjoni fil-modernizzazzjoni tal-protezzjoni soċjali, imsejsa fuq djalogu strutturali u permanenti, is-segwiment u l-iskambju tat-tagħrif, ta' l-esperjenza u tal-prattika t-tajba bejn l-Istati Membri.(4) Il-Kunsill, fl-istess konklużjonijiet:- appoġġa s-suġġerimenti tal-Kummissjoni li jiġi stabbilit mekkaniżmu għal kooperazzjoni mtejba miġjuba bix-xogħol tal-grupp ta' l-uffiċjali ta' livell għoli sabiex jimplimentaw din l-azzjoni,- issottolinja illi din it-tip ta' kooperazzjoni għandha tkopri l-għamliet kollha tal-protezzjoni soċjali u tgħin lill-Istati Membri, fejn approprjat, sabiex itejbu u jsaħħu s-sistemi tagħhom tal-protezzjoni soċjali skond il-prijoritajiet nazzjonali tagħhom, u reġgħet fakkret il-kompetenza ta' l-Istati Membri sabiex jorganizzaw u jiffinanzjaw il-protezzjoni soċjali,- ikkunsidra illi huwa b'mod partikolari importanti li din il-kooperazzjoni ġdida lejn it-titjib u l-modernizzazzjoni tal-protezzjoni soċjali għandha tkun azzjoni koerenti, parallela, u interattiva ma' l-istrateġija Ewropea tax-xogħol kif ukoll mad-djalogu makroekonomiku,- endorsja l-erba' għanijiet wiesgħa kif identifikati mill-Kummissjoni, jiġifieri: li jagħmel xogħol iħallas u jipprovdi income ċert, li jissalvagwardja l-pensjonijiet u jagħmel is-sistema tal-pensjonijiet sostenibbli, li jippromwovi l-inklużjoni soċjali u li jiżgura servizzi tas-saħħa sostenibbli u ta' kwalità għolja; u għaraf illi l-aspetti li għandhom x' jaqsmu mal-finanzi huma komuni għall-għanijiet kollha,- enfasizza illi l-ugwaljanza bejn in-nisa u l-irgiel trid titqiegħed fil-kurrent prinċipali fl-attivitajiet kollha li jimmiraw lejn il-erba' għanijiet, u- issottolinja ir-rwol tas-sieħba soċjali fil-modernizzazzjoni tal-proċess tal-protezzjoni soċjali.(5) Il-konklużjonijiet tal-Kunsill li ħarġu mill-Kunsill Ewropew ta' Lisbona fit-23 u l-24 ta' Marzu 2000 għarfu u aċċettaw l-importanza tal-protezzjoni soċjali fl-iżvilupp u l-modernizzazzjoni ta' welfare state attiv u dinamiku fl-Ewropa, u stiednu lill-Kunsill sabiex isaħħaħ il-kooperazzjoni bejn l-Istati Membri billi jiskambjaw esperjenzi u l-aħjar prattika dwar in-networks ta' informazzjoni mtejba, li huma l-għodda bażiċi f' dan is-settur.(6) Sabiex jappoġġja din il-kooperazzjoni, il-Kunsill Ewropew ta' Lisbona assenja ċerti xogħlijiet prinċipali lill-grupp ta' uffiċjali ta' livell għoli, b' mod partikolari, bħala prijorità ta' l-ewwel:- li jipprepara studju dwar l-evoluzzjoni ġejjiena tal-protezzjoni soċjali mil-lat ta' veduta fuq skond fit-tul, li jagħti attenzjoni partikolari lis-sostenibbilità tas-sistemi tal-pensjoni, u- li jiġi involut fil-pjanifikazzjoni ta' għanijiet adegwati u li jistabbilixxi indikaturi sabiex jappoġġjaw l-implimentazzjoni ta' l-isforzi ta' l-Istati Membri u ta' l-Unjoni Ewropea sabiex jippromwovu l-inklużjoni soċjali.(7) Huwa approprjat illi jissokta x-xogħol li diġà nbeda mill-grupp temporanju ta' l-uffiċjali ta' livell għoli, stabbilit wara l-konklużjonijiet tal-Kunsill imsemmi hawn fuq, billi dan jinbidel minn Kumitat konsultattiv skond din id-Deċiżjoni,IDDEĊIEDA DAN LI ĠEJ:L-Artikolu 11. Kumitat Konsultattiv għall-Protezzjoni Soċjali huwa hawnhekk stabbilit (minn issa 'l quddiem imsejjaħ "il-Kumitat") sabiex isaħħaħ il-kooperazzjoni bejn l-Istati Membri dwar il-politiki ta' protezzjoni soċjali, b' ħarsien totali tat-Trattat u b'konsiderazzjoni xierqa lejn il-poteri ta' l-istituzzjonijiet u l-organi Komunitarji.2. Ix-xogħlijiet tal-Kumitat għandhom ikunu:- li jimmonitorja l-iżvilupp tal-politiki tal-protezzjoni soċjali fl-Istati Membri u fil-Komunità,- li jippromwovi l-iskambji ta' tagħrif, ta' esperjenza u ta' prattika tajba bejn l-Istati Membri u l-Kummissjoni,- li, mingħajr preġudizzju għall-Artikolu 207 tat-Trattat, jipprepara rapport ta' kull sena dwar il-protezzjoni soċjali li jrid jiġi sottomess lill-Kunsill, li jirrapporta dwar l-iżviluppi tal-politiki rigward il-kisba tal-għanijiet murija mill-Kunsill.Il-Kumitat jista', fuq it-talba tal-Kunsill jew tal-Kummissjoni jew fuq l-inizjattiva tiegħu, jipprepara rapporti jew opinjonijiet oħra jew jidħol għal xogħol ieħor fil-kompetenza tas-settur tiegħu.3. Il-Kumitat għandu jaħdem, kif xieraq, b' kooperazzjoni ma' korpi u kumitati oħra rilevanti li jittrattaw materji ta' politika ekonomika u soċjali, bħalma hu l-Kumitat tax-Xogħol u l-Kumitat tal-Politika Ekonomika.4. Fit-twettiq tal-mandat tiegħu, il-Kumitat għandu jistabbilixxi l-kuntatti approprjati mas-sħab soċjali.L-Artikolu 21. Il-Kumitat għandu jikkonsisti minn żewġ rappreżentanti maħtura minn kull Stat Membru u minn żewg rappreżentanti tal-Kummissjoni. Dawn ir-rappreżentanti jistgħu jiġu megħjuna minn żewg sostituti.2. Il-Kumitat jista' jitlob l-għajnuna ta' esperti esterni fejn xieraq għall-aġenda tiegħu.L-Artikolu 31. Il-Kumitat għandu jeleġġi l-President tiegħu minn fost ir-rappreżentanti ta' l-Istati Membri għal skond ta' sentejn li ma jistax jiġġedded.2. Il-President għandu jkun megħjun minn erba' viċi-presidenti, li tnejn minnhom għandhom jiġu eletti mill-Kumitat minn fost il-membri tieghu għal skond ta' sentejn. It-tielet wieħed irid ikun rappreżentant mill-Istat Membru li jkollu l-Presidenza tal-Kunsill u r-raba' wieħed irid ikun rappreżentant mill-Istat Membru li jkollu f' idejh il-Presidenza li tkun tmiss.3. Il-Kummissjoni għandha tipprovdi appoġġ analitiku u organizattiv lill-Kumitat. Għandha tinnomina membru mill-persunal tagħha bħala Segretarju, li jrid jaġixxi fuq l-istruzzjonijiet tal-Kumitat meta jgħin lill-Kumitat fit-twettiq tax-xogħol tiegħu. Il-Kummssjoni għandha tkun f' kuntatt mas-Segretarjat Ġenerali tal-Kunsill rigward iż-żamma tal-laqgħat.4. Il-Kumitat għandu jistabbilixxi r-regoli tiegħu ta' proċedura.5. Il-laqgħat tal-Kumitat għandhom jissejħu mill-President, fuq l-inizjattiva tiegħu jew tagħha jew fuq it-talba ta' mill-inqas nofs il-membri tal-Kumitat.L-Artikolu 4Il-Kumitat jista' jafda l-istudju ta' kwistjonjiet speċifiċi f' idejn il-membri sostituti tiegħu jew jista' jistabbilixxi gruppi tax-xogħol għal dan il-għan. F' dawn il-każi, il-presidenza tittieħed jew minn membru jew minn membru sostitut tal-Kumitat jew minn uffiċjal tal-Kummisjoni, maħtur mill-Kumitat. Il-gruppi tax-xogħol jistgħu jitolbu l-għajnuna ta' esperti.L-Artikolu 5Il-grupp tax-xogħol interim ta' uffiċjali ta' livell għoli, stabbilit wara l-Konklużjonijiet tal-Kunsill tas-17 ta' Diċembru 1999, għandu jtemm l-attività tiegħu fid-data ta' l-ewwel laqgħa tal-Kumitat stabbilit b' din id-Deċiżjoni. L-ewwel laqgħa tal-Kumitat għandha ssir mhux aktar tard minn sitt xhur wara d-data ta' l-adozzjoni ta' din id-Deċiżjoni.Magħmula fil-Lussemburgu, fid-29 ta' Ġunju 2000.Għall-KunsillIl-PresidentM. Arcanjo[1] ĠU C 8, tat-12.1.2000, p. 7.--------------------------------------------------


title: 2008/173/KE: Deċiżjoni tal-Kunsill tat- 18 ta’ Frar 2008 dwar it-testijiet tat-tieni ġenerazzjoni tas-Sistema ta’ Informazzjoni ta’ Schengen (SIS II)

text:
               1.3.2008

               MT

               Il-Ġurnal Uffiċjali ta’ l-Unjoni Ewropea

               L 57/14

         DEĊIŻJONI TAL-KUNSILL
   tat-18 ta’ Frar 2008
   dwar it-testijiet tat-tieni ġenerazzjoni tas-Sistema ta’ Informazzjoni ta’ Schengen (SIS II)
   (2008/173/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra d-Deċiżjoni tal-Kunsill Nru 2001/886/ĠAI tas-6 ta’ Diċembru 2001 dwar l-iżvilupp tat-tieni ġenerazzjoni tas-Sistema ta’ Informazzjoni ta’ Schengen (SIS II) (1), u b’mod partikolari l-Artikolu 4(c) u l-Artikolu 6(6) tiegħu,
   Wara li kkunsidra l-proposta mill-Kummissjoni,
   Billi:

               (1)

               L-iżvilupp tat-tieni ġenerazzjoni tas-Sistema ta’ Informazzjoni ta’ Schengen (SIS II) ingħata lill-Kummissjoni skond ir-Regolament tal-Kunsill (KE) Nru 2424/2001 tas-6 ta’ Diċembru 2001 dwar l-iżvilupp tat-tieni ġenerazzjoni tas-Sistema ta’ Informazzjoni ta’ Schengen (SIS II) (2) u d-Deċiżjoni 2001/886/ĠAI. Il-ħtiġiet tan-netwerk għall-iżvilupp tas-SIS II huma stabbiliti bid-Deċiżjoni tal-Kummissjoni 2007/170/KE (3) tas-16 ta’ Marzu 2007 li tistabbilixxi il-ħtiġiet tan-netwerk għall-iżvilupp tas-Sistema ta’ Informazzjoni ta’ Schengen II (L-ewwel pilastru) u bid-Deċiżjoni tal-Kummissjoni 2007/171/KE tas-16 ta’ Marzu 2007 li tistabbilixxi il-ħtiġiet tan-netwerk għall-iżvilupp tas-Sistema ta’ Informazzjoni ta’ Schengen II (It-tielet pilastru) (4).

               (2)

               It-tieni ġenerazzjoni tas-Sistema ta’ Informazzjoni ta’ Schengen (SIS II) kienet stabbilita bir-Regolament (KE) Nru 1987/2006 tal-Parlament Ewropew u tal-Kunsill (5) u bid-Deċiżjoni tal-Kunsill 2007/533/ĠAI (6), dwar it-twaqqif, l-operat u l-użu tat-tieni ġenerazzjoni tas-Sistema ta’ Informazzjoni ta’ Schengen. Din id-Deċiżjoni hija mingħajr preġudizzju għal dawn it-testi inkluż id-dispożizzjonijiet finali tagħhom.

               (3)

               Dawk id-dispożizzjonijiet finali jiddefinixxu l-kondizzjonijiet li ser jippermettu lill-Kunsill, filwaqt li jaġixxi bl-unanimità tal-Membri tiegħu li jirrappreżentaw il-Gvernijiet ta’ l-Istati Membri li jipparteċipaw f’SIS 1+, jiffissa d-data ta’ applikazzjoni ta’ dawk it-testi. Huma jipprevedu, inter alia, li l-Kummissjoni tiddikjara t-tlestija b’suċċess ta’ test komprensiv tas-SIS II kif imsemmi fl-Artikolu 55(3)(c) tar-Regolament (KE) Nru 1987/2006 u fl-Artikolu 71(3)(c) tad-Deċiżjoni 2007/533/ĠAI, li għandu jitmexxa mill-Kummissjoni flimkien ma’ l-Istati Membri, u l-korpi preparatorji tal-Kunsill jivvalidaw ir-riżultat tat-test propost u jikkonfermaw li l-livell ta’ prestazzjoni tas-SIS II ikun, mill-inqas, ekwivalenti għal dak miksub bis-SIS 1+.

               (4)

               Huwa mifhum li din id-Deċiżjoni għandha tiġi kkomplimentata bl-adozzjoni fil-futur tal-leġislazzjoni xierqa li tirregola, fid-dettall, l-organizzazzjoni u l-koordinazzjoni ta’ test komprensiv tas-SIS II, li għandu jiġi esegwit f’kooperazzjoni sħiħa bejn l-Istati Membri u l-Kummissjoni. Is-CS-SIS għandu jibqa’ r-responsabbiltà tal-Kummissjoni biss.

               (5)

               Huwa meħtieġ li jsiru testijiet sabiex jiġi evalwat jekk is-SIS II tistax taħdem skond il-ħtiġiet tekniċi u funzjonali kif definiti fl-istrumenti legali tas-SIS II.

               (6)

               It-testijiet għandhom jevalwaw ukoll il-ħtiġiet mhux funzjonali bħar-robustezza, id-disponibbiltà u l-prestazzjoni.

               (7)

               Huwa meħtieġ għall-Kummissjoni li tittestja li s-SIS II Ċentrali tista’ titqabbad mas-sistemi nazzjonali ta’ l-Istati Membri, filwaqt li l-Istati Membri li qed jipparteċipaw fis-SIS 1 + għandhom jagħmlu l-arranġamenti tekniċi meħtieġa biex jipproċessaw id-data tas-SIS II u jiskambjaw informazzjoni supplimentari.

               (8)

               Huwa meħtieġ li jiġu kkjarifikati aktar il-kompiti li għandhom jitwettqu mill-Kummissjoni u mill-Istati Membri fir-rigward tat-tlestija ta’ ċerti testijiet tas-SIS II.

               (9)

               Huwa meħtieġ li jiġu stabbiliti l-ħtiġiet għad-definizzjoni, l-iżvilupp u l-applikazzjoni ta’ l-ispeċifikazzjonijiet tat-test u ta’ kif it-testijiet ser jiġu vvalidati.

               (10)

               Is-SIS II tista’ tibda topera biss meta l-Istati Membri kollha li jipparteċipaw bi sħiħ fis-SIS 1 + ikunu għamlu l-arranġamenti meħtieġa biex jipproċessaw id-data tas-SIS II. Il-każijiet fejn Stat Membru jikkunsidra li t-testijiet ma jistgħux jitlestew b’suċċess għandhom għalhekk jiġu ddokumentati.

               (11)

               Il-Kumitat li jassisti lill-Kummissjoni matul l-iżvilupp tas-SIS II, u imsemmi fl-Artikolu 6 tad-Deċiżjoni 2001/886/ĠAI, ma tax opinjoni favorevoli dwar l-abbozz ta’ miżuri tal-Kummissjoni. Għalhekk il-Kummissjoni ppreżentat proposta lill-Kunsill dwar il-miżuri li għandhom jittieħdu u informat lill-Parlament Ewropew skond l-Artikolu 6(5) tad-Deċiżjoni 2001/886/ĠAI.

               (12)

               Ir-Renju Unit qiegħed jieħu sehem f’din id-Deċiżjoni, f’konformità ma’ l-Artikolu 5 tal-Protokoll li jintegra l-acquis ta’ Schengen fil-qafas ta’ l-Unjoni Ewropea anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, u l-Artikolu 8 (2) tad-Deċiżjoni tal-Kunsill Nru 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq sabiex jieħdu sehem f’xi dispożizzjonijiet ta’ l-acquis ta’ Schengen (7).

               (13)

               L-Irlanda qiegħda tieħu sehem f’din id-Deċiżjoni, f’konformità ma’ l-Artikolu 5 tal-Protokoll li jintegra l-acquis ta’ Schengen fil-qafas ta’ l-Unjoni Ewropea anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, u l-Artikolu 6(2) tad-Deċiżjoni tal-Kunsill Nru 2002/192/KE tat-28 ta’ Frar 2002 dwar it-talba ta’ l-Irlanda sabiex tieħu sehem f’xi dispożizzjonijiet ta’ l-acquis ta’ Schengen (8).

               (14)

               Fir-rigward ta’ l-Islanda u n-Norveġja, din id-Deċiżjoni tikkostitwixxi żvilupp tad-dispożizzjonijiet ta’ l-acquis ta’ Schengen skond it-tifsira tal-Ftehim konkluż mill-Kunsill ta’ l-Unjoni Ewropea u r-Repubblika ta’ l-Islanda u r-Renju tan-Norveġja dwar l-assoċjazzjoni ta’ dawn iż-żewġ Stati fl-implimentazzjoni, l-applikazzjoni u l-iżvilupp ta’ l-acquis ta’ Schengen (9), li jaqgħu fil-qasam imsemmi fl-Artikolu 1, punt G, tad-Deċiżjoni tal-Kunsill 1999/437/KE (10) dwar ċerti arranġamenti għall-applikazzjoni ta’ dak il-Ftehim.

               (15)

               Fir-rigward ta’ l-Iżvizzera, din id-Deċiżjoni tikkostitwixxi żvilupp tad-dispożizzjonijiet ta’ l-acquis ta’ Schengen skond it-tifsira tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-implimentazzjoni, l-applikazzjoni u l-iżvilupp ta’ l-acquis ta’ Schengen (11), li jaqa’ fil-qasam imsemmi fl-Artikolu 1, punt G, tad-Deċiżjoni 1999/437/KE moqri flimkien ma’ l-Artikolu 3 tad-Deċiżjoni tal-Kunsill 2008/149/ĠAI (12) u 2008/146/KE (13) dwar il-konklużjoni ta’ dak il-ftehim f’isem l-Unjoni Ewropea u f’isem il-Komunità Ewropea,

         IDDEĊIEDA KIF ĠEJ:
   Artikolu 1
   L-ispeċifikazzjonijiet rilevanti għal ċerti testijiet SIS II relatati mas-SIS II Ċentrali, il-komunikazzjoni, l-infrastruttura u l-interazzjonijiet bejn is-SIS II Ċentrali u s-sistemi nazzjonali (N.SIS II), b’mod partikolari l-kamp ta’ applikazzjoni u l-objettivi tagħhom, il-ħtiġiet tagħhom u l-proċess tagħhom għandhom ikunu kif imniżżel fl-Anness.
   Artikolu 2
   Din id-Deċiżjoni għandu jkollha effett fit-tielet jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fi Brussell, 18 ta’ Frar 2008.

            Għall-Kunsill

            Il-President

         D. RUPEL

      (1)  ĠU L 328, 13.12.2001, p. 1. Id-Deċiżjoni kif emendata bid-deċiżjoni 2006/1007/ĠAI, (ĠU L 411, 30.12.2006, p. 78).

      (2)  ĠU L 328, 13.12.2001, p. 4, Ir-Regolament kif emendat bir-Regolament (KE) Nru 1988/2006 (ĠU L 411, 30.12.2006, p. 1).

      (3)  ĠU L 79, 20.3.2007, p. 20.

      (4)  ĠU L 79, 20.3.2007, p. 29.

      (5)  ĠU L 381, 28.12.2006, p. 4.

      (6)  ĠU L 205, 7.8.2007, p. 63.

      (7)  ĠU L 131, 1.6.2000, p. 43.

      (8)  ĠU L 64, 7.3.2002, p. 20.

      (9)  ĠU L 176, 10.7.1999, p. 36.

      (10)  ĠU L 176, 10.7.1999, p. 31.

      (11)  ĠU L 53, 27.2.2008, p. 52.

      (12)  ĠU L 53, 27.2.2008, p. 50.

      (13)  ĠU L 53, 27.2.2008, p. 1

      ANNESS
      1.   KAMP TA’ APPLIKAZZJONI TAT-TESTIJIET TAS-SIS II
      Ċerti testijiet tas-SIS II imsemmijin f’din id-Deċiżjoni għandhom juru li s-SIS II Ċentrali, l-infrastruttura ta’ komunikazzjoni u l-interazzjonijiet bejn is-SIS II Ċentrali u s-sistemi nazzjonali (N.SIS II) (minbarra dawk tal-Bulgarija u tar-Rumanija) (1) jaħdmu skond il-ħtiġiet tekniċi u funzjonali mniżżlin fl-istrumenti legali tas-SIS II.
      Dawn it-testijiet tas-SIS II għandhom juru wkoll li s-SIS II Ċentrali, l-infrastruttura ta’ komunikazzjoni u l-interazzjonijiet bejn is-SIS II Ċentrali u s-sistemi nazzjonali (N.SIS II) jistgħu jaħdmu skond ħtiġiet mhux funzjonali bħar-robustezza, id-disponibbiltà u l-prestazzjoni.
      2.   PROĊESS, KAMP TA’ APPLIKAZZJONI DETTALJAT U ORGANIZZAZZJONI TAT-TESTIJIET TAS-SIS II
      Is-sekwenza tat-testijiet, l-objettiv, il-kamp ta’ applikazzjoni u l-organizzazzjoni tagħhom għandhom ikunu espressi kif ġej:

                  L-ewwel fażi tat-testijiet għandha tindirizza l-ittestjar tal-konnettività u r-reżiljenza ta’ l-infrastruttura ta’ komunikazzjoni SIS II.

                  It-tieni fażi ta’ dawn it-testijiet għandha tindirizza l-ittestjar tas-SIS II Ċentrali mingħajr N.SIS II.

                  It-tielet fażi tat-testijiet għandha tindirizza l-ittestjar tas-SIS II Ċentrali ma’ xi N.SIS II u l-ittestjar tal-konformità ta’ kull sistema nazzjonali ma’ l-ispeċifikazzjonijiet deskritti fil-verżjoni ta’ referenza tad-Dokument ta’ Kontroll ta’ l-Interface (ICD).

            Il-Grupp Konsultattiv dwar it-Testijiet (2) stabbilit mill-Kumitat tas-SIS II huwa kompetenti biex jirrapporta dwar ir-riżultati tat-testijiet lill-Kumitat tas-SIS II. Il-Grupp Konsultattiv dwar it-Testijiet għandu jidentifika, jikkategorizza u jiddeskrivi kwalunkwe kwistjoni li jsib u jipproponi għażliet għal soluzzjonijiet. Is-servizzi tal-Kummissjoni u l-esperti ta’ l-Istati Membri għandhom jipprovdu kull informazzjoni meħtieġa biex il-Grupp Konsultattiv dwar it-Testijiet iwettaq il-kompitu tiegħu.
      2.1.   Dokumentazzjoni tat-test
      Il-Kummissjoni għandha tiddefinixxi l-ispeċifikazzjonijiet dettaljati tat-testijiet. Il-Kummissjoni għandha tagħmel disponibbli għall-Istati Membri involuti l-abbozz u l-verżjoni finali ta’ l-ispeċifikazzjonijiet tat-test u d-dispożizzjonijiet għall-ġestjoni u l-koordinazzjoni tat-testijiet fi skeda maqbula ma’ l-esperti ta’ l-Istati Membri.
      2.2.   Koordinazzjoni tat-testijiet
      It-testijiet kollha mniżżlin fid-dokumentazzjoni tat-test għandhom jiġu kkoordinati mill-Kummissjoni. Sabiex isir dan il-Kummissjoni għandha taħdem f’kooperazzjoni fil-qrib mal-Grupp Konsultattiv dwar it-Testijiet.
      2.3.   Twettiq tat-testijiet
      Il-Kummissjoni għandha tesegwixxi t-testijiet, flimkien ma’ l-Istati Membri involuti abbażi ta’ l-ispeċifikazzjonijiet tat-test u skond l-iskeda maqbula mill-Kummissjoni flimkien ma’ l-esperti ta’ l-Istati Membri, u turi li r-riżultati tat-test huma kif previsti fl-ispeċifikazzjonijiet tat-test.
      Fir-rigward tat-testijiet ta’ konformità tan-N.SIS II, kull Stat Membru, bl-appoġġ tal-Kummissjoni, għandu jkun responsabbli għat-twettiq u l-iżgurar tal-prestazzjoni bla xkiel tat-testijiet skond l-iskeda maqbula.
      2.4.   Aċċettazzjoni tat-testijiet
      Il-Grupp Konsultattiv dwar it-Testijiet għandu jirrapporta dwar ir-riżultati ta’ ċerti testijiet tas-SIS II lill-Kumitat tas-SIS II. Il-Grupp Konsultattiv dwar it-Testijiet għandu jidentifika, jikkategorizza u jiddeskrivi kwalunkwe kwistjoni li jsib u jipproponi għażliet għal soluzzjonijiet. Is-servizzi tal-Kummissjoni u l-esperti ta’ l-Istati Membri għandhom jipprovdu kull informazzjoni meħtieġa biex il-Grupp Konsultattiv dwar it-Testijiet iwettaq il-kompitu tiegħu.
      Il-Kummissjoni ser tiddeċiedi dwar it-tlestija b’suċċess ta’ ċerti testijiet tas-SIS II b’kont meħud tal-fehmiet espressi mill-esperti ta’ l-Istati Membri fil-qafas tal-Kumitat tas-SIS II.
      Fejn id-dokumentazzjoni tat-testijiet tiddividi t-testijiet f’fażijiet separati l-Kummissjoni għandha tinforma lill-Istati Membri bir-riżultati ta’ kull fażi qabel il-bidu tal-fażi segwenti.
      L-aċċettazzjoni tat-testijiet ta’ konformità tan-N.SIS II ser tkun ibbażata fuq rapport, imħejji minn espert maħtur mill-Istati Membri, li jkun fih analiżi dettaljata tar-riżultati tat-test u konklużjonijiet dwar l-aċċettazzjoni tas-sistemi nazzjonali ta’ l-Istati Membri.
      Jekk Stat Membru jikkunsidra li t-testijiet ma jistgħux jitlestew b’suċċess, dan għandu jiġi nnotat fir-rapport.
      2.5.   Testijiet ta’ l-infrastruttura ta’ komunikazzjoni
      L-objettiv ta’ dan l-eżerċizzju ta’ testijiet għandu jkun li juri li l-infrastruttura ta’ komunikazzjoni tas-SIS II sa l-interface nazzjonali uniformi (NI-SIS) tista’ taħdem skond il-ħtiġiet stabbiliti fid-Deċiżjonijiet 2007/170/KE u 2007/171/KE. Il-kamp ta’ applikazzjoni ta’ dan it-test eżercizzju jinkludi l-ittestjar tal-konnettività u r-reżistenza ta’ l-infrastruttura ta’ komunikazzjoni tas-SIS II bejn is-CS-SIS u kull NI-SIS, bejn l-Unità Ċentrali (CS-SIS) u l-Unità Ċentrali ta’ Appoġġ (backup CS-SIS), kif ukoll ir-reżistenza ta’ l-Interfaces Nazzjonali Lokali (LNI) u, fejn hu applikabbli, l-Interfaces Nazzjonali Lokali ta’ Appoġġ (BLNI).
      2.6.   Testijiet ta’ konformità nazzjonali mas-SIS II Ċentrali
      L-objettiv tas-sett sħiħ ta’ testijiet tas-SIS II Ċentrali għandu jkun li jiġi ttestjat jekk is-SIS II Ċentrali tilħaqx l-ispeċifikazzjonijiet funzjonali u mhux funzjonali ddefiniti fil-verżjoni ta’ referenza tad-Dokument ta’ Kontroll ta’ l-Interface (ICD) u l-Ispeċifikazzjonijiet Tekniċi Dettaljati (DTS).
      L-objettiv tat-Test ta’ konformità tan-N.SIS II huwa li tkun żgurata l-kompatibilità ta’ kull N.SIS II mas-CS-SIS u biex tkun ivverifikata l-konformità tas-Sistemi Nazzjonali mal-verżjoni ta’ referenza tad-Dokument ta’ Kontroll ta’ l-Interface. It-testijiet ta’ konformità għan-N.SIS II jistgħu jsiru b’mod parallel mat-testijiet tas-SIS II Ċentrali.
      Wara li ċerti testijiet tas-SIS II jkunu ntemmu b’suċċess, il-Kummissjoni għandha tinforma lill-esperti ta’ l-Istati Membri fil-qafas tal-Kumitat tas-SIS II li r-riżultati tat-testijiet ta’ l-infrastruttura ta’ komunikazzjoni u tas-SIS II Ċentrali huma kif previsti fl-ispeċifikazzjonijiet tat-test.
      Wara li ċerti testijiet tas-SIS II jkunu ntemmu b’suċċess, il-Kummissjoni għandha tistabbilixxi ambjent ta’ migrazzjoni għas-SIS II Ċentrali. Dan l-ambjent għandu jkun stabbli u adattat biex jintuża għall-migrazzjoni.
      3.   VERŻJONIJIET TA’ REFERENZA TAD-DOKUMENT TA’ KONTROLL TA’ L-INTERFACE (ICD) U L-ISPEĊIFIKAZZJONI TEKNIKA DETTALJATA (DTS) GĦALL-ITTESTJAR
      Is-SIS II Ċentrali u s-sistemi nazzjonali (N.SIS II) f’kull wieħed mill-Istati Membri għandhom ikunu ttestjati fir-rigward ta’ l-istess speċifikazzjonijiet.
      Id-DTS imħejjija mill-Kummissjoni għandha tiddefinixxi l-ispeċifikazzjonijiet funzjonali u mhux funzjonali tas-SIS II Ċentrali.
      L-ICD imħejji mill-Kummissjoni għandu jiddefenixxi l-interface bejn is-SIS II Ċentrali u s-sistemi nazzjonali. Dan għandu jkun fih l-ispeċifikazzjonijiet tekniċi ta’ l-interazzjonijiet minn sistema għal oħra f’termini ta’ punti ta’ data u messaġġi li jgħaddu minnhom, il-protokolli li jintużaw kif ukoll iż-żmien u sekwenzar ta’ l-avvenimenti.
      L-ispeċifikazzjonijiet, kif ipprovduti fl-ICD u d-DTS, għandhom ikunu stabbli għal perjodu partikolari u ż-żmien ta’ l-aġġornament taż-żewġ sistemi għandu jiġi stipulat fi pjan ta’ rilaxx li għandu jiddefinixxi l-verżjoni ta’ referenza għal fażi ta’ test partikolari. Kwistjonijiet li joħorġu matul il-kampanji ta’ testijiet għandhom jiġu rrapportati, analizzati u solvuti skond pjan ta’ ġestjoni ta’ rilaxx u pjan ta’ ġestjoni ta’ tibdil assoċjat. Il-pjan ta’ ġestjoni ta’ rilaxx u l-pjan ta’ ġestjoni ta’ tibdil assoċjat għandhom jingħataw mill-Kummissjoni, b’kont meħud ta’ l-opinjoni ta’ l-esperti ta’ l-Istati Membri.
      4.   RAPPORT PROVIŻORJU U RAPPORT FINALI DWAR IR-RIŻULTATI TAL-FAŻIJIET TAT-TEST
      Il-Kummissjoni għandha tfassal fuq bażi regolari rapporti dwar l-istatus tat-testijiet. Ir-rapporti għandhom jinnotaw liema fażi tat-test tkun qed tiġi ttrattata attwalment u liema Stati Membri lestew, bdew jew għadhom ma bdewx dik il-fażi. Jekk tiġi innotata kwalunkwe riperkussjoni għall-iskeda tal-proġett, hija u l-kawża tagħha għandhom jiġu rreġistrati.
      Mal-konklużjoni ta’ kull fażi tat-test il-Kummissjoni għandha tfassal rapport dwar ir-riżultati, kwalunkwe kwistjoni li ssib u għażliet għal soluzzjonijiet. F’każijiet fejn Stat Membru jikkunsidra li t-testijiet ma jistgħux jitlestew b’suċċess, huwa għandu jirreġistra dan il-fatt, filwaqt li jiddikjara r-raġunijiet, f’nota għall-minuti.

         (1)  Fir-rigward ta’ l-Istati Membri l-oħra li mhux qed jipparteċipaw fis-SIS 1 + bħal Ċipru, il-parteċipazzjoni tagħhom fit-testijiet SIS II imsemmija f’din id-deċiżjoni, hija mingħajr preġudizzju għal kwalunkwe deċiżjoni futura tal-Kunsill dwar l-applikazzjoni sħiħa tas-SIS II.

         (2)  Il-Grupp Konsultattiv dwar it-Testijiet stabbilit fis-27 ta’ April 2007 skond l-Artikolu 7 tar-Regoli ta’ Proċedura tal-Kumitat tas-SIS II, jirrapporta lill-Kumitat tas-SIS II. Huwa jirrapporta wara t-tlestija ta’ kull parti tat-test biex jgħin fit-tħejjija ta’ l-aċċettazzjoni tat-testijiet tas-SIS II.


Avviż Legali Importanti

|

32003D0882

Id-Deċiżjoni tal-Kunsill tas-27 ta' Novembru 2003 li tawtorizza lill-Istati Membri li huma Partijiet Kontraenti tal-Konvenzjoni ta' Pariġi tad-29 ta' Lulju 1960 dwar ir-responsabilità tal-Partijiet Terzi fil-Qasam ta' l-Enerġija Nukleari li jiffirmaw fl-interess tal-Komunità Ewropea, il-Protrokoll li jemenda din il-Konvenzjoni

Official Journal L 338 , 23/12/2003 P. 0030 - 0031 CS.ES Chapter 11 Volume 46 P. 40  - 41 ET.ES Chapter 11 Volume 46 P. 40  - 41 HU.ES Chapter 11 Volume 46 P. 40  - 41 LT.ES Chapter 11 Volume 46 P. 40  - 41 LV.ES Chapter 11 Volume 46 P. 40  - 41 MT.ES Chapter 11 Volume 46 P. 40  - 41 PL.ES Chapter 11 Volume 46 P. 40  - 41 SK.ES Chapter 11 Volume 46 P. 40  - 41 SL.ES Chapter 11 Volume 46 P. 40  - 41

		Id-Deċiżjoni tal-Kunsilltas-27 ta' Novembru 2003li tawtorizza lill-Istati Membri li huma Partijiet Kontraenti tal-Konvenzjoni ta' Pariġi tad-29 ta' Lulju 1960 dwar ir-responsabilità tal-Partijiet Terzi fil-Qasam ta' l-Enerġija Nukleari li jiffirmaw fl-interess tal-Komunità Ewropea, il-Protrokoll li jemenda din il-Konvenzjoni(2003/882/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 61(ċ), u l-Artikolu 67(5) f'għaqda ma' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Protokoll li jemenda l-Konvenzjoni tad-29 ta' Lulju 1960 dwar ir-responsabilità tal-Partijiet Terzi fil-Qasam ta' l-Enerġija Nukleari, emendat bil-Protokoll Addizzjonli tat-28 ta' Jannar 1964 u bil-Protokoll tas-16 ta' Novembru 1982 (minn issa 'l quddiem imsejħa "l-Konvenzjoni ta' Pariġi") kien innegozjat bil-ħsieb li jittejjeb il-kumpens għall-vittmi tal-ħsara kkawżata mill-inċidenti nukleari. Jipprovdi għall-ammonti jiżdiedu ir-responsabilità u jestendi s-sistema tar-responsabilità nukleari tal-partijiet terzi għall-ħsara ambjentali.(2) Skond id-direttivi dwar in-negozjati tal-Kunsill tat-13 ta' Settembru 2002, il-Kummissjoni nnegozjat il-Protokoll ta' emenda mal-Konvenzjoni ta' Pariġi dwar il-materji li jidħlu taħt il-ġurisdizzjoni tal-Komunità Ewropea. Madankollu, id-direttivi dwar in-negozjati tal-Kunsill ma pprovdewx li tiġi nnegozjata klawsola li tippermetti l-adeżjoni tal-Komunità mal-Protokoll.(3) Il-Protokoll kien adottat finalment mill-Partijiet Kontraenti tal-Konvenzjoni ta' Pariġi. It-test tal-Protokoll jikkonforma mad-direttivi tan-negozjati tal-Kunsill.(4) Il-Komunità għandha l-ġurisdizzjoni esklussiva rigward li jiġi emendat l-Artikolu 13 tal-Konvenzjoni ta' Pariġi meta din l-emenda tkun taffettwa r-regoli stabbiliti fir-Regolament tal-Kunsill (KE) Nru 44/2001 tat-22 ta' Diċembru 2000 dwar il-ġurisdizzjoni u l-għarfien u l-infurzar tas-sentenzi tal-qrati f'materji ċivili u kummerċjali [1]. L-Istati Membri għandhom iżommu l-ġurisdizzjoni għal materji koperti bil-Protokoll li ma jaffettwawx il-liġijiet Komunitarji. Mogħti l-kontenut tas-suġġett u l-mira tal-Protokoll ta' emenda, l-aċċettazzjoni tad-disposizzjonijiet tal-Protokoll li jidħlu taħt il-ġurisdizzjoni Komunitarja ma jistgħux jiġu ddisassoċjati mid-disposizzjonijiet li jidħlu taħt il-ġuisdizzjoni ta' l-Istati Membri.(5) Il-Protokoll ta' emenda mal-Konvenzjoni ta' Pariġi huwa importanti b'mod partikolari fid-dawl ta' l-interessi tal-Komunità u ta' l-Istati Membri tagħha, għaliex itejjeb il-kumpens għall-ħsara kkawżata minn inċidenti nukleari.(6) Il-Konvenzjoni ta' Pariġi u l-Protokoll ta' magħha ta' emenda mhumiex miftuħa għall-parteċipazzjoni ta' l-organizzazzjonijiet reġjonali. B'riżultat ta' dan, il-Komunità mhix f'posizzjoni li tiffirma jew tirratifika l-Protokoll, jew li taċċedi għalih. Taħt dawn iċ-ċirkostanzi, u fuq bażi eċċezzjonali ħafna biss, huwa ġġustifikat li l-Istati Membri jiffirmaw il-Protokoll fl-interess tal-Komunità.(7) Madankollu, tliet Stati Membri, jiġifieri l-Awstrija, l-Irlanda u l-Lussemburgu, mhumiex Partijiet tal-Konvenzjoni ta' Pariġi. Mogħti li l-Protokoll jemenda l-Konvenzjni ta' Pariġi, illi r-Regolament (KE) Nru 44/2001 jawtorizza lill-Istati Membri marbuta minn din il-Konvenzjoni li jissoktaw japplikaw ir-regoli dwar il-ġurisdizzjoni tal-Konvenzjoni, huwa ġġustifikat b'mod oġġettiv illi din id-Deċiżjoni għandha tkun indirizzata biss lill dawk l-Istati Membri li huma Partijiet tal-Konvenzjoni ta' Pariġi. Għalhekk, l-Awstrija, l-Irlanda u l-Lussemburgu jridu jissoktaw jibbażaw lilhom infushom fuq ir-regoli Komunitarji li jinsabu fir-Regolament (KE) Nru 44/2201 u li japplikawhom fiż-żona koperta bil-Konvenzjoni ta' Pariġi li temenda din il-Konvenzjoni.(8) L-Istati Membri li huma Partijiet Kontraenti tal-Konvenzjoni ta' Pariġi għandhom għalhekk jifirmaw, fl-interess tal-Komunità Ewropea u bla ħsara għall-kondizzjonijiet stabbiliti f'din id-Deċiżjoni, il-Protokoll li jemenda l-Konvenzjoni ta' Pariġi, bla ħsara għall-konklużjoni possibbli tagħha f'data iktar tard. Din il-firma hija mingħajr preġudizzju għall-posizzjoni ta' l-Awstrija, l-Irlanda u l-Lussemburgu.(9) B'konsegwenza ta' dan, id-disposizzjonijiet tal-Protokoll, rigward il-Komunità Ewropea, iridu jiġu applikati minn dawk l-Istati Membri biss li huma bħalissa Partijet tal-Konvenzjoni ta' Pariġi u jridu jkunu mingħajr preġudizzju għall-posizzjoni ta' l-Awstrija, l-Irlanda u l-Lussemburgu.(10) Ir-Renju Unit u l-Irlanda huma marbuta bir-Regolament (KE) Nru 44/2001 u huma għalhekk qegħdin jieħdu sehem fl-adozzjoni ta' din id-Deċiżjoni.(11) Skond l-Artikoli 1 u 2 tal-Protokoll dwar il-posizzjoni tad-Danimarka anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, id-Danimarka ma tieħux sehem fl-adozzjoni ta' din id-Deċiżjoni, u mhix marbuta biha u lanqas bla ħsara għall-applikazzjoni tagħha.ADOTTA DIN ID-DEĊIŻJONI:Artikolu 11. Mingħajr preġudizzju għall-poteri tal-Kummissjoni, l-Istati Membri li bħalissa huma Partijiet Kontraenti tal-Konvenzjoni ta' Pariġi għandhom jifirmaw, fl-interess tal-Komunità Ewropea, il-Protokoll li jemenda l-Konvenzjoni ta' Pariġi, bla ħsara għall-konklużjoni possibbli tagħha f'data iktar tard. Din il-firma hija mingħajr preġudizzju għall-posizzjoni ta' l-Awstrija, l-Irlanda u l-Lussemburgu.2. It-test tal-Protokoll li jemenda l-Konvenzjoni ta Pariġi huwa mehmuż ma' din id-Deċiżjoni.3. Għall-għanijiet ta' din id-Deċiżjoni, it-terminu "Stati Membri" għandu jfisser l-Istati Membri kollha bl-eċċezzjoni ta' l-Awstrija, id-Danimarka, l-Irlanda u l-Lussemburgu.Artikolu 2L-Istati Membri għandhom jagħmlu ħilthom li jiffirmaw il-Protokoll qabel il-31 ta' Diċembru 2003.Artikolu 3Meta jiffirmaw il-Protokoll ta' emenda għall-Konvenzjoni ta' Pariġi, l-Istati Membri għandhom jgħarrfu lis-Segretarju Ġenerali ta' l-Organizzazzjoni għall-Koperazzjoni Ekonomika u l-Iżvilupp bil-miktub illi saret il-firma skond din id-Deċiżjoni.Artikolu 4Din id-Deċiżjoni hija indirizzata lill-Istati Membri skond it-Trattat li jistabbilixxi l-Komunità Ewropea.Magħmula fi Brussel, fis-27 ta' Novembru 2003.Għall-KunsillIl-PresidentR. Castelli[1] ĠU L 12, tas-16.1.2001, p. 1.--------------------------------------------------


title: 2008/191/KE: Deċiżjoni tal-Kunsill tat- 18 ta' Frar 2008 dwar il-konklużjoni provviżorja tal-Ftehim bejn il-Komunità Ewropea u r-Repubblika tal-Libanu dwar ċerti aspetti tas-servizzi ta’ l-ajru

text:
               5.3.2008

               MT

               Il-Ġurnal Uffiċjali ta’ l-Unjoni Ewropea

               L 60/25

         DEĊIŻJONI TAL-KUNSILL
   tat-18 ta' Frar 2008
   dwar il-konklużjoni provviżorja tal-Ftehim bejn il-Komunità Ewropea u r-Repubblika tal-Libanu dwar ċerti aspetti tas-servizzi ta’ l-ajru
   (2008/191/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2) flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu, u l-ewwel paragrafu ta’ l-Artikolu 300(3),
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Bid-Deċiżjoni tal-5 ta’ Ġunju 2003 il-Kunsill awtorizza lill-Kummissjoni biex tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju.

               (2)

               Il-Kummissjoni nnegozjat f’isem il-Komunità ftehim mar-Repubblika tal-Libanu dwar ċerti aspetti tas-servizzi ta’ l-ajru skond il-mekkaniżmi u d-direttivi fl-Anness tad-Deċiżjoni tal-5 ta’ Ġunju 2003.

               (3)

               Il-ftehim ġie ffirmat f’isem il-Komunità suġġett għal-possibbiltà tal-konklużjoni tiegħu f’data aktar tard, konformi mad-Deċiżjoni 2006/543/KE tal-Kunsill (2).

               (4)

               Il-ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-ftehim bejn il-Komunità Ewropea u r-Repubblika tal-Libanu dwar ċerti aspetti tas-servizz ta’ l-ajru huwa approvat f’isem il-Komunità.
   Artikolu 2
   Il-President tal-Kunsill huwa hawnhekk awtorizzat li jaħtar il-persuna bis-setgħa li tagħmel in-notifika prevista fl-Artikolu 8(1) tal-Ftehim.

      Magħmula fi Brussell, 18 ta’ Frar 2008.

            Għall-Kunsill

            Il-President

         D. RUPEL

      (1)  Opinjoni tas-6.9.2005 (għadha mhux ippubblikata fil-ĠU)

      (2)  ĠU L 215, 5.8.2006, p. 15.


title: 2009/226/KE: Deċiżjoni tal-Parlament Ewropew tat- 22 ta' April 2008 dwar l-għeluq tal-kontijiet tal-Aġenzija Ferrovjarja Ewropea għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/216

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet tal-Aġenzija Ferrovjarja Ewropea għas-sena finanzjarja 2006
   (2009/226/KE)
   Il-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea tal-Ferroviji għas-sena finanzjarja 2006 (1),
   wara li kkunsidra r-rapport tal-Qorti tal-Awdituri dwar il-kontijiet annwali finali tal-Aġenzija Ewropea tal-Ferroviji għas-sena finanzjarja 2006, flimkien mat-tweġibiet tal-Aġenzija (2),
   wara li kkunsidra r-rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat KE, u b'mod partikulari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta' April 2004 li jistabbilixxi Aġenzija Ewropea tal-Ferroviji (4), u b'mod partikulari l-Artikolu 39 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A6-0123/2008),

               1.

               Jinnota li l-kontijiet annwali finali tal-Aġenzija Ewropea tal-Ferroviji huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija Ewropea tal-Ferroviji għas-sena finanzjarja 2006;

               3.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Aġenzija Ewropea tal-Ferroviji, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata fIl-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 261, 31.10.2007, p. 54.

      (2)  ĠU C 309, 19.12.2007, p. 67.

      (3)  ĠU L 248, 16.9.2002, p. 1.

      (4)  ĠU L 164, 30.4.2004, p. 1.

      (5)  ĠU L 357, 31.12.2002, p. 72.


title: Deċiżjoni tal-Kunsill 2012/291/PESK tal- 5 ta’ Ġunju 2012 li temenda u testendi l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
                  6.6.2012

                  MT

                  Il-Ġurnal Uffiċjali tal-Unjoni Ewropea

                  L 146/46

            DEĊIŻJONI TAL-KUNSILL 2012/291/PESK
      tal-5 ta’ Ġunju 2012
      li temenda u testendi l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (1), EULEX KOSOVO
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
      Billi:

                  (1)

                  Fl- 4 ta’ Frar 2008, il-Kunsill adotta l-Azzjoni Konġunta 2008/124/PESK (2) dwar it-twaqqif tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO).

                  (2)

                  Fit-8 ta’ Ġunju 2010, il-Kunsill adotta d-Deċiżjoni 2010/322/PESK (3) li emendat l-Azzjoni Konġunta 2008/124/PESK u estendietha b’perijodu ta’ sentejn sal-14 ta’ Ġunju 2012.

                  (3)

                  Konsegwentement għar-rakkomandazzjonijiet fir-Reviżjoni Strateġika, il-missjoni għandha tiġi estiża b’perijodu ieħor ta’ sentejn.

                  (4)

                  L-ammont ta’ referenza finanzjarja jkopri l-perijodu sal-14 ta’ Ġunju 2012. L-Azzjoni Konġunta 2008/124/PESK għandha tiġi emendata biex tipprovdi ammont ġdid ta’ referenza finanzjarja maħsub li jkopri l-perijodu mill-15 ta' Diċembru 2012 sal-14 ta’ Ġunju 2013.

                  (5)

                  Il-missjoni EULEX KOSOVO ser tiġi kondotta fil-kuntest ta’ sitwazzjoni li tista’ tiddeterjora u li tista’ timpedixxi t-twettiq tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat.

                  (6)

                  L-Azzjoni Konġunta 2008/124/PESK għandha għalhekk tiġi emendata kif meħtieġ,

            ADOTTA DIN ID-DEĊIŻJONI:
      Artikolu 1
      L-Azzjoni Konġunta 2008/124/PESK hija b’dan emendata kif ġej:

                  (1)

                  fl-Artikolu 3 jiżdied il-punt li ġej:

                              “(j)

                              tikkoopera mal-awtoritajiet ġudizzjarji u tal-infurzar tal-liġi tal-Istati Membri u ta’ Stati terzi fl-eżekuzzjoni tal-mandat tagħha.”;

                  (2)

                  l-Artikolu 6 huwa sostitwit b’dan li ġej:
                  “Artikolu 6
                  Struttura ta’ EULEX Kosovo
                  1.   Il-Missjoni EULEX KOSOVO għandha tkun missjoni ESDP unifikata fil-Kosovo kollu.
                  2.   Il-Missjoni EULEX KOSOVO għandha tistabbilixxi:

                              (a)

                              il-Kwartier Ġenerali prinċipali tagħha fi Pristina;

                              (b)

                              uffiċċji fil-Kosovo kollu, kif meħtieġ;

                              (c)

                              uffiċċji ta’ kollegament, kif meħtieġ; u

                              (d)

                              element ta’ appoġġ fi Brussell.”;

                  (3)

                  l-Artikolu 9(4) huwa sostitwit b’dan li ġej:
                  “4.   Il-persunal kollu għandu jwettaq dmirijietu u jaġixxi fl-interess tal-Missjoni. Il-persunal kollu għandu jirrispetta l-prinċipji tas-sigurtà u l-istandards minimi stabbiliti mid-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (*).

                     (*)  ĠU L 141, 27.5.2011, p. 17.”;"

                  (4)

                  l-Artikolu 14 huwa b’dan emendat kif ġej

                              (a)

                              il-paragrafu 1 huwa sostitwit b’dan li ġej:
                              “1.   Il-Kmandant tal-Operazzjoni Ċivili għandu jidderieġi l-ippjanar tal-miżuri ta’ sigurtà tal-Kap tal-Missjoni u jiżgura l-implimentazzjoni xierqa u effettiva tagħhom għal EULEX KOSOVO f’konformità mal-Artikoli 7 u 11 u f'koordinazzjoni mas-SEAE.”;

                              (b)

                              il-paragrafu 7 huwa sostitwit b’dan li ġej:
                              “7.   Il-Kap tal-Missjoni għandu jiżgura l-protezzjoni tal-informazzjoni klassifikata tal-UE f’konformità mad-Deċiżjoni 2011/292/UE.”;

                  (5)

                  l-Artikolu 16(1) huwa sostitwit b’dan li ġej:
                  “1.   L-ammont ta’ referenza finanzjarja maħsub biex ikopri n-nefqa tal-EULEX KOSOVO sal-14 ta’ Ottubru 2010 għandu jkun ta’ EUR 265 000 000.
                  L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Ottubru 2010 sal-14 ta’ Diċembru 2011 għandu jkun ta’ EUR 165 000 000.
                  L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Diċembru 2011 sal-14 ta’ Ġunju 2012 għandu jkun ta’ EUR 72 800 000.
                  L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Ġunju 2012 sal-14 ta’ Ġunju 2013 għandu jkun ta’ EUR 111 000 000.
                  L-ammont ta’ referenza finanzjarja għall-perijodu sussegwenti għall-EULEX KOSOVO għandu jiġi deċiż mill-Kunsill. ”;

                  (6)

                  l-Artikolu 18 huwa sostitwit b’dan li ġej:
                  “Artikolu 18
                  Rilaxx ta’ informazzjoni u dokumenti
                  1.   Huwa b’dan awtorizzat ir-rilaxx mir-RGħ lin-Nazzjonijiet Uniti, lin-NATO/KFOR u lil partijiet terzi oħrajn, assoċjati ma’ din l-Azzjoni Konġunta, ta’ informazzjoni klassifikata tal-UE u dokumenti ġġenerati għall-finijiet tal-EULEX KOSOVO sal-livell tal-klassifikazzjoni rilevanti rispettivament għal kull wieħed minnhom, f’konformità mad-Deċiżjoni 2011/292/UE. Għandhom jitfasslu arranġamenti tekniċi lokali biex dan jiġi ffaċilitat.
                  2.   Fil-każ ta’ ħtieġa operattiva speċifika u immedjata, huwa b’dan ukoll awtorizzat ir-rilaxx mir-RGħ lill-awtoritajiet lokali kompetenti ta' informazzjoni u dokumenti klassifikati tal-UE sal-livell “RESTREINT UE/EU RESTRICTED” iġġenerati għall-finijiet tal-EULEX KOSOVO, f’konformità mad-Deċiżjoni 2011/292/UE. Fil-każijiet l-oħrajn kollha, tali informazzjoni u dawn id-dokumenti għandhom jiġu rilaxxati lill-awtoritajiet lokali kompetenti f’konformità mal-proċeduri adatti għal-livell ta’ kooperazzjoni ta’ dawk l-awtoritajiet mal-UE.
                  3.   Huwa b’dan awtorizzat ir-rilaxx mir-RGħ lin-Nazzjonijiet Uniti, lin-NATO/KFOR, lil partijiet terzi oħrajn, assoċjati ma’ din l-Azzjoni Konġunta u lill-awtoritajiet lokali rilevanti, dokumenti tal-UE mhux klassifikati relatati mad-deliberazzjonijiet tal-Kunsill fir-rigward tal-EULEX KOSOVO koperti bl-obbligu tas-segretezza professjonali f’konformità mal-Artikolu 6(1) tar-Regoli ta’ Proċedura tal-Kunsill (**).
                  4.   Jistgħu jiġu ddelegati mir-RGħ dawn l-awtorizzazzjonijiet, kif ukoll il-kapaċità ta’ konklużjoni tal-arranġamenti msemmija hawn fuq, lil persuni mqiegħda taħt l-awtorità tiegħu jew tagħha, lill-Kmandant tal-Operazzjoni Ċivili u/jew lill-Kap tal-Missjoni.

                     (**)  Deċiżjoni tal-Kunsill 2009/937/UE tal-1 ta’ Diċembru 2009 li tadotta r-Regoli ta’ Proċedura tal-Kunsill (ĠU L 325, 11.12.2009, p. 35).”;"

                  (7)

                  fl-Artikolu 20, it-tieni subparagrafu huwa sostitwit b’dan li ġej:
                  “Hija għandha tiskadi fl-14 ta’ Ġunju 2014. ”.

            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, il-5 ta’ Ġunju 2012.

               Għall-Kunsill

               Il-President

            N. WAMMEN

         (1)  Dan l-isem huwa mingħajr preġudizzju għall-pożizzjonijiet dwar status, u huwa konformi mar-RKSNU 1244/99 u mal-Opinjoni tal-QIĠ dwar id-dikjarazzjoni ta’ indipendenza mill-Kosovo.

         (2)  ĠU L 42, 16.2.2008, p. 92.

         (3)  ĠU L 145, 11.6.2010, p. 13.


title: Id-Deċiżjoni tal-Kunsill tal-15 ta' Diċembru 1993 dwar il-konklużjoni tal-Konvenzjoni Qafas tan-Nazzjonijiet Uniti dwar il-Kambjamenti tal-Klima

text:
Avviż Legali Importanti

|

31994D0069

Official Journal L 033 , 07/02/1994 P. 0011 - 0012 Finnish special edition: Chapter 11 Volume 29 P. 0027  Swedish special edition: Chapter 11 Volume 29 P. 0027

		Id-Deċiżjoni tal-Kunsilltal-15 ta' Diċembru 1993dwar il-konklużjoni tal-Konvenzjoni Qafas tan-Nazzjonijiet Uniti dwar il-Kambjamenti tal-Klima(94/69/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunitajiet Ewropej, u b'mod partikolari l-Artikolu 130s (1) flimkien ma' l-Artikolu 228(3), l-ewwel subparagrafu tiegħu,Wara li kkunsidra l-proposta mill-Kummissjoni, [1]Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku Soċjali, [3]Billi l-Komunità u l-Istati Membri tagħha ipparteċipaw fin-negozjati mmexija mill-Kumitat tan-Negozjati Intergovernattiv kif stabbilit mill-Assemblea Generali tan-Ġnus Magħquda għall-preparazzjoni ta' Konvenzjoni Qafas dwar il-Kambjamenti fil-Klima [4];Billi, waqt il-Konferenza tal-Ġnus Magħquda dwar l-Ambjent u l-Iżvillup f'Rio de Janeiro mit-3 sa l-14 ta'Ġunju 1992, il-Konvenzzjoni Qafas tal-Ġnus Magħquda dwar il-Kambjamenti fil-Klima kienet iffirmata mill-Komunità u L-Istati Membri kollha;Billi l-għan aħħari tal-Konvenzjoni, kif espress fl-Artikolu 2 tagħha, huwa li jinkiseb, skond id-dispożizzjonijiet relevenati tal-Konvenzjoni, l-istabbilizzazzjoni tal-konċentrazzjoni ta' gassijiet li joħolqu l-effett serra fl-atmosfera, f'livell li jipprevjeni interferenzi antropoġeniċi perikolużi mas-sistema klimatika, f'qafas ta'żmien suffiċjenti biex l-ekosistema titħalla tadatta ruħha b'mod naturali għall-kambjamenti fil-klima, biex jiġi aċċertat li l-produzzjoni ta' l-ikel ma tkunx f'periklu u biex l-iżvilupp ekonomiku jkun jista' jimxi b'mod sostenibbli;Billi l-Konvenzjoni, meta tiġi ratifikata, għandha torbot lill-pajjiżi żviluppati u l-partijiet kollha msemmija fl-Anness I għall-Konvenzjoni biex tieħu miżuri biex tillimita emissjonijiet antropoġeniċi ta' CO2 u gassijiet oħra li jikkawżaw l-effett serra mhux kontrollati mill-Protokoll ta' Montreal, bil-għan li jiġu rirpristinati, individwalment jew b'mod konġunt għall-livelli ta' emissjonijiet antropoġeniċi tal-1990 sa l-aħħar ta'dan id-deċennju;Billi, meta il-Konvenzjoni kienet qed tiġi ffirmata, il-Komunità u L-Istati Membri sostnew mill-ġdid l-għan ta' l-istabbilizzazzjoni ta' l-emissjonijiet ta' CO2 għall-livelli ta' l-1990 fil-Komunità kollha, kif imsemmi fil-konklużjonijiet tal-Kunsill tad-29 ta' Ottubru 1990, 13 ta' Diċembru 1991, 5 u 26 ta' Mejju 1992;Billi l-Konvenzjoni, skond l-Artikolu 22, hija miftuħa għar-ratifika, aċċettazzjoni jew approvazzjoni mill-Istati u minn organizzazzjonijiet reġjonali ta' integrazzjoni ekonomika li ffirmawh;Billi għandha tittieħed azzjoni preventiva kontra l-kambjementi klimatici antropoġeniċi kemm fuq livell internazzjonali kif ukoll fuq livell nazzjonali;Billi il-Komunità u l-Istati Membri tagħha għandhom kompetenzi f'certi mis-setturi mħarsa mill-Konvenzjoni; billi huwa neċċessarju li l-Komunità u l-Istati Membri tagħha jsiru Partijiet Kontraenti sabiex jaderixxu b'mod sħiħ għall-obligazzjonijiet kollha koperti mil-Konvenzjoni;Billi r-rabta li tillimita l-emissjonijiet antropoġeniċi ta'CO2 kif stabbilita fl-Artikolu 4(2) tal-Konvenzjoni sa jiġu mwettqa mill-Komunitá kollha, permezz ta'azzjoniji mill-Komunità u l-Istati Membri tagħha, skond il-kompetenzi rispettivi ta' kull wieħed minnhom;Billi l-Komunità tieħu nota li l-Istati Membri sa jieħdu l-miżuri neċessarji biex mill-aktar fis, u sa kemm huwa b'mod simultanju, id-depożitu ta' strumenti ta' ratifika jew approvazzjoni ta' l-Istati Membri u l-Komunitá,IDDEĊIEDA DAN LI ĠEJ:Artikolu 1Il-Konvenzjoni Qafas tal-Ġnus Magħquda dwar il-Kambjamenti fil-Klima ffirmata f'Ġunju tal-1992 f'Rio de Janeiro qegħda permezz ta' din id-Deċiżjoni tiġi approvata f'isem il-Komunità Ewropea.It-test tal-Konvenzjoni ta' din id-Deċiżjoni jidher fl-Anness A.Artikolu 21. F'isem il-Komunità Ewropea, il-President tal-Kunsill għandu jiddeposita l-istrument ta' l-approvazzjoni mas-Segretarju Ġenerali tal-Ġnus Magħquda skond l-Artikolu 22 OJ No C 44, tas-16.2.1993, p. 1.(1) tal-Konvenzjoni.2. Fl-istess ħin, il-President tal-Kunsill għandu jiddepożita d-dikjarazzjoni ta' kompetenza kif stabbilit fl-Anness B, skond id-dispożizzjonijiet ta'l-Artikolu 22 No C 194, tad-19.7.1993, p. 358. tal-Konvenzjoni, kif ukoll id-Dikjarazzjoni stabbilita fl-Anness Ċ.Magħmula fi Brussel, fil-15 ta' Diċembru 1993.F'isem il-KunsillIl-PresidentM. De Galan[1] ĠU C 44, tas- 16.2.1993, p. 1.[2] ĠU C 194, tad- 19.7.1993, p. 358.[3] ĠU C 201, tas-26.7.1993, p. 1,[4] Ir-Riżoluzzjoni 45/212 ta' l-Assemblea Ġenerali tal-Ġnus Magħquda tad-19 ta' Diċembru 1990 fuq il-protezzjoni tal-Klima globali għall-ġenerazzjonijiet futuri--------------------------------------------------


title: 2005/343/KE: Deċiżjoni tal-Kummissjoni ta’ 11 ta’ April 2005 li tistabbilixxi kriterji ekoloġiċi [u r-rekwiżiti relatati ta’ evalwazzjoni u verifika] għall-għoti tal-ekotikketta Komunitarja għall-kompjuters personali Test b’rilevanza għaż-ŻEE.

text:
               29.11.2008

               MT

               Il-Ġurnal Uffiċjali ta’ l-Unjoni Ewropea

               230

         DEĊIŻJONI TAL-KUMMISSJONI
   ta’ 11 ta’ April 2005
   li tistabbilixxi kriterji ekoloġiċi [u r-rekwiżiti relatati ta’ evalwazzjoni u verifika] għall-għoti tal-ekotikketta Komunitarja għall-kompjuters personali
   (Test b’rilevanza għaż-ŻEE)
   (2005/343/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta tal-għoti tal-ekotikketta Komunitarja (1), u b’mod partikolari t-tieni subparagrafu tal-Artikolu 6(1) tiegħu,
   Wara li kkonsultat mal-Bord tal-Ekotikkettjar tal-Unjoni Ewropea,
   Billi:

               (1)

               Skont ir-Regolament (KE) Nru 1980/2000, l-ekotikketta Komunitarja tista’ tingħata lil prodott li jkollu karatteristiċi li jippermettulu li jikkontribwixxi b’mod sinifikattiv għal titjib f’aspetti fundamentali tal-ambjent.

               (2)

               Ir-Regolament (KE) Nru 1980/2000 jipprovdi li xi kriterji speċifiċi tal-ekotikketti, magħmulin fuq il-bażi tal-kriterji mfassla mill-Bord tal-Ekotikkettjar tal-Unjoni Ewropea, għandhom jiġu stabbiliti skont il-kategoriji tal-prodotti.

               (3)

               Jipprovdi wkoll illi l-eżami tal-kriterji tal-ekotikkettjar, kif ukoll tar-rekwiżiti ta’ evalwazzjoni u verifika marbutin ma’ dawn il-kriterji, għandu jsir sew qabel ma jiskadi l-perjodu ta’ validità tal-kriterji speċifikati għall-kategorija ta’ prodotti kkonċernata.

               (4)

               Huwa xieraq, sabiex jiġu riflessi l-iżviluppi fis-suq, illi ssir reviżjoni tal-kriterji ekoloġiċi stabbiliti bid-Deċiżjoni tal-Kummissjoni 2001/687/KE tat-28 ta’ Awwissu 2001 li tistabbilixxi kriterji ekoloġiċi għall-għoti ta' l-eko tikketta tal-Komunità għall-kompjuters portabbli (2).

               (5)

               Barra minn hekk, sabiex jiġi speċifikat illi s-servers huma esklużi, jeħtieġ li tiġi mmodifikata d-definizzjoni tal-kategorija ta’ prodotti stipulata f’dik id-Deċiżjoni.

               (6)

               Fl-interess taċ-ċarezza, id-Deċiżjoni 2001/687/KE għandha għalhekk tiġi sostitwita.

               (7)

               Il-kriterji ekoloġiċi riveduti għandhom jibqgħu validi għal perjodu ta’ erba’ snin.

               (8)

               Huwa xieraq li jitħalla perjodu transitorju ta’ mhux aktar minn tnax-il xahar għall- produtturi li l-prodotti tagħhom ingħataw l-ekotikketta qabel id-data tan-notifika ta’ din id-Deċiżjoni jew li applikaw għal din il-għotja qabel dik id-data, sabiex ikollhom żmien biżżejjed biex jadattaw il-prodotti tagħhom għall-kriterji l-ġodda.

               (9)

               Il-miżuri li tipprovdi din id-Deċiżjoni huma skont l-opinjoni tal-Kumitat imwaqqaf bis-saħħa tal-Artikolu 17 tar-Regolament (KE) Nru 1980/2000,

         ADOTTAT DIN ID-DEĊIŻJONI:
   Artikolu 1
   Sabiex tingħata l-ekotikketta Komunitarja għall-kompjuters portabbli, skont ir-Regolament (KE) Nru 1980/2000, l-apparat jeħtieġ li jkun jagħmel parti mill-kategorija ta’ prodotti “kompjuters personali” u jrid jikkonforma mal-kriterji ekoloġiċi stipulati fl-Anness għal din id-Deċiżjoni.
   Din il-kategorija ta’ prodotti għandha tinkludi wkoll system units, tastieri u displays maħsubin għall-użu ma’ kompjuters personali.
   Dan il-kategorija ta’ prodotti m’għandhiex tinkludi s-servers.
   Artikolu 2
   Il-kategorija ta’ prodotti “kompjuters personali” għandha tinkludi l-kompjuters maħsubin għall-użu f’post fiss, bħalma huwa fuq skrivanija, u jikkonsistu f’system unit u display, f’case wieħed jew le, kif ukoll tastiera.
   Artikolu 3
   Il-kriterji ekoloġiċi għall-kategorija ta’ prodotti “kompjuters personali”, kif ukoll dawk marbutin mal-kriterji tal-evalwazzjoni u l-verifika, għandhom jibqgħu validi sal-30 ta’ April 2009.
   Artikolu 4
   Għal finijiet amministrattivi, in-numru tal-kodiċi assenjat lill-kategorija ta’ prodotti “kompjuters personali” se jkun “018”.
   Artikolu 5
   Id-Deċiżjoni 2001/687/KE hija revokata.
   Artikolu 6
   L-ekotikketti mogħtijin qabel id-data tan-notifika ta’ din id-Deċiżjoni fir-rigward ta’ prodotti li jagħmlu parti mill-kategorija ta’ prodotti “kompjuters personali” jistgħu jibqgħu jintużaw sal-31 ta’ Marzu 2006.
   Jekk ikun hemm applikazzjonijiet sottomessi qabel id-data tan-notifika ta’ din id-Deċiżjoni għall-għoti tal-ekotikketta għal prodotti li jagħmlu parti mill-kategorija ta’ prodotti “kompjuters personali”, dawk il-prodotti jistgħu jingħataw l-ekotikketta bil-kondizzjonijiet stipulati fid-Deċiżjoni 2001/687/KE. F’dawk il-każijiet, l-ekotikketta tista’ tibqa’ tintuża sal-31 ta’ Marzu 2006.
   Artikolu 7
   Din id-Deċiżjoni hija indirizzata lill-Istati Membri.

      Magħmul fi Brussell, 11 ta’ April 2005.

            Għall-Kummissjoni

         Stavros DIMAS

            Membru tal-Kummissjoni

      (1)  ĠU L 237, 21.9.2000, p. 1.

      (2)  ĠU L 242, 12.9.2001, p. 11.

      ANNESS
      QAFAS
      Sabiex jikkwalifika għall-ekotikketta, kompjuter portabbli (minn hawn ’il quddiem imsejjaħ “il-prodott”) irid ikun jagħmel parti mill-kategorija ta’ prodotti kif definita fl-Artikolu 2, u jrid jikkonforma mal-kriterji segwenti misjubin f’dan l-Anness billi jsiru t-testijiet kif indikat fil-kriterji malli ssir l-applikazzjoni. L-ittestjar għandu jsir minn laboratorji li jissodisfaw ir-rekwiżiti ġenerali mfissra fl-istandard EN ISO 17025. Fejn ikun meħtieġ, għandhom jintużaw metodi oħrajn ta’ ttestjar jekk l-ekwivalenza tagħhom tkun aċċettata mill-organu kompetenti li jkun qed jevalwa l-applikazzjoni. Meta ma jissemmew ebda testijiet, jew inkella jissemma li ser jintużaw waqt verifika jew monitoraġġ, l-organi kompetenti għandhom joqogħdu, kif meħtieġ, fuq id-dikjarazzjonijiet u d-dokumentazzjoni pprovduti mill-applikant u/jew minn verifiki indipendenti.
      L-organi kompetenti huma rakkomandati illi jikkunsidraw l-implimentazzjoni ta’ skemi approvati għall-immaniġġar tal-ambjent, bħalma huma l-EMAS jew l-ISO 14001, meta jevalwaw l-applikazzjonijiet u jimmonitorjaw l-osservanza tal-kriterji f’dan l-Anness. (Nota: ma huwiex meħtieġ li jiġu implimentati skemi ta’ mmaniġġjar bħal dawn.)
      KRITERJI EKOLOĠIĊI
      1.   Iffrankar tal-enerġija
      Il-kompjuter portabbli għandu jkun mgħammar bi swiċċ li jixgħel u jitfi li tista’ ssibu malajr.
      Il-kompjuter portabbli għandu jkollu sleep state ACPI (1) S3 (li jissospendi għar-RAM) biex jippermetti konsum minimu ta’ enerġija li ma jaqbiżx it-3 watts. Il-kompjuter għandu jkun jista’ “jqum” minn din il-mode b’rispons għal xi wieħed mill-kmandi li ġejjin:

                  —

                  modem,

                  —

                  tqabbid ma’ netwerk,

                  —

                  azzjoni tat-tastiera jew tal-mouse.

            Il-ħin awtomatiku biex jibdel il-mode mill-operattività għall-isleep state ACPI S3 ma għandux ikun ta’ aktar minn 15-il minuta ta’ inattività. Il-manifattur għandu jattiva din il-karatteristika.
      Il-kompjuter portabbli għandu jkollu konsum massimu meta jkun f’off-mode ta’ mhux aktar minn 2 watts meta l-batterija tkun iċċarġjata għalkollox u jkun imqabbad mal-provvista tal-elettriku. F’dan il-kuntest, l-off-mode huwa l-istat mibdi bil-kmand biex jintefa l-kompjuter.
      Il-provvista tal-enerġija tal-kompjuter portabbli għandu jkollha konsum massimu ta’ mhux aktar minn 0,75 watt meta tkun imqabbda mal-provvista tal-elettriku iżda ma tkunx imqabbda mal-kompjuter innifsu.

         L-applikant għandu jipprovdi rapport li jiċċertifika illi l-livell ta’ konsum tal-elettriku kemm fil-mode ACPI S3 kif ukoll fl-off-mode tkejjel bl-użu tal-proċedura fil-memorandum ta’ ftehim kurrenti dwar kompjuters Energy Star
          (2). Ir-rapport għandu jiddikjara l-konsum tal-elettriku mkejjel f’dawn iż-żewġ modes. L-applikant għandu jiddikjara l-konformità mar-rekwiżiti dwar il-provvista tal-enerġija.
      2.   Estensjoni taż-żmien ta’ użu
      Id-disponibilità ta’ batteriji u provvisti ta’ enerġija kompatibbli u tat-tastiera u l-partijiet tagħha għandha tkun ggarantita għal tliet snin minn mindu tispiċċa l-produzzjoni. Barra minn hekk, il-kompjuter portabbli għandu jissodisfa l-kriterji li ġejjin:

                  —

                  il-kompjuter għandu jiġi ddisinjat b’mod li jkun hemm aċċess ħafif għall-memorja, u li l-memorja tista’ tinbidel,

                  —

                  il-kompjuter għandu jiġi ddisinjat tali mod li l-hard disk, u jekk ikun hemm jew is-CD drive jew inkella d-DVD drive, jistgħu kollha jinbidlu,

         L-applikant għandu jiddikjara li l-prodott jissodisfa dawn ir-rekwiżiti.

      3.   Il-kontenut ta’ merkurju fid-display
      Id-dawl ta’ wara tad-display b’pannell ċatt ma għandux ikollu medja ta’ aktar minn 3 mg ta’ merkurju għal kull bozza. Id-display ta’ personal data assistant (PDA) ma għandu jkollha l-ebda merkurju.

         L-applikant għandu jiddikjara li l-prodott jissodisfa dawn ir-rekwiżiti.

      4.   Ħoss
      Id-“declared A-weighted sound power level” (re lpW) tal-kompjuter portabbli, skont il-paragrafu 3.2.5 tal-ISO 9296, ma għandux jeċċedi:

                  —

                  3,5 B(A) fl-idle operating mode (ekwivalenti għal 35 dB(A))

                  —

                  4,0 B(A) matul l-aċċess għal hard-disk drive (ekwivalenti għal 40 dB(A)).

         L-applikant għandu jipprovdi rapport, imħejji minn laboratorju indipendenti tat-testijiet akkreditat bl-ISO 17025, li jiċċertifika li l-livelli ta’ emissjonijiet tal-ħoss tkejlu skont l-ISO 7779 u ġew iddikjarati skont l-ISO 9296. Ir-rapport għandu jiddikjara x’kienu l-livelli ta’ emissjonijiet tal-ħoss imkejla kemm fl-idle operating mode kif ukoll waqt l-aċċess għal disk drive, u għandu jkun iddikjarat skont il-paragrafu 3.2.5 tal-ISO 9296.

      5.   Emissjonijiet elettromanjetiċi
      Il-kompjuter portabbli għandu jissodisfa r-rekwiżiti msemmijin fl-EN50279, Kategorija A.

         L-applikant għandu jipprovdi rapport li l-emissjonijiet tal-prodott jissodisfaw dan ir-rekwiżit.

      6.   Take-back, riċiklaġġ u sustanzi perikolużi
      Il-manifattur għandu joffri, mingħajr ħlas, it-take-back għal kull refurbishment jew riċiklaġġ tal-prodott u għal kwalunkwe komponent li jinbidel, ħlief għall-oġġetti mniġġsin mill-utenti (eż. f’użu mediku jew nukleari). Barra minn hekk, il-prodott għandu jissodisfa l-kriterji li ġejjin:

                  (a)

                  persuna kkwalifikata waħda biss għandha titħalla żżarmah;

                  (b)

                  il-manifattur għandu jivverifika ż-żarmar tal-unità u jipprovdi rapport dwar iż-żarmar lil terzi persuni jekk issirlu talba għal hekk. Fost l-oħrajn, ir-rapport għandu jikkonferma illi:

                              —

                              il-konnessjonijiet jistgħu jinstabu faċilment u l-aċċess għalihom huwa faċli,

                              —

                              il-konnessjonijiet huma standardizzati bl-aktar mod possibbli,

                              —

                              l-aċċess għall-konnessjonijiet jista’ jsir b’għodod li ssibhom komunement,

                              —

                              il-bozoz tad-dawl tal-isfond tal-monitors LCD huma faċilment separabbli;

                  (c)

                  il-materjali perikolużi huma separabbli;

                  (d)

                  90 % (bil-piż) tal-materjali tal-plastik u tal-metall fil-housing u fix-xażi huma teknikament riċiklabbli;

                  (e)

                  jekk ikunu meħtieġa t-tikketti, dawn jinqalgħu jew jeħlu faċilment;

                  (f)

                  il-partijiet tal-plastik:

                              —

                              ma għandu jkollhom ebda ċomb jew kadmju miżjud apposta,

                              —

                              għandhom ikunu ta’ polimeru wieħed jew polimeri kompatibbli, ħlief għall-għatu, li għandu jikkonsisti f’żewġ tipi jew aktar ta’ polimeri li jkunu separabbli,

                              —

                              ma għandu jkun fihom l-ebda intarz tal-metall li ma jistax jiġi sseparat minn persuna waħidha u b’għodod sempliċi;

                  (g)

                  il-partijiet tal-plastik ma għandux ikollhom ritardanti tan-nirien tal-poly-brominated biphenyl (PBB) jew poly-brominated diphenyl ether (PBDE) kif elenkati fl-Artikolu 4 tad-Direttiva 2002/95/KE (3). Dan ir-rekwiżit għandu jqis l-addattamenti u l-emendi sussegwenti magħmulin għad-Direttiva dwar l-użu tad-Deca-BDE.
                  Il-partijiet tal-plastik ma għandux ikollhom ritardanti tan-nirien bil-kloroparaffina bil-katina twila 10-17 atomi tal-karbonju u l-kontenut tal-kloru ma għandux ikun akbar minn 50 % bil-piż (CAS nru. 85535-84-8 u CAS nru. 85535-85-9).
                  L-applikant għandu jiddikjara li l-prodott jissodisfa dan ir-rekwiżit.

                  (h)

                  Il-partijiet tal-plastik li jkunu itqal minn 25 gramma ma għandux ikollhom ritardanti tan-nirien b’sustanzi jew preparati li fil-mument tal-applikazzjoni tal-ekotikketti jingħataw xi waħda minn dawn il-frażijiet ta’ riskju:

                              Perikoluża għas-saħħa:

                                          R45 (tista’ ġġib il-kankru)

                                          R46 (tista’ ġġib ħsara ġenetika li tintiret)

                                          R60 (tista’ tnaqqas il-fertilità)

                                          R61 (tista’ tagħmel ħsara lit-tarbija li għadha ma twilditx)

                              Perikoluża għall-ambjent:

                                          R50 (tossika ħafna għall-organiżmi tal-ilma)

                                          R50/R53 (tossika ħafna għall-organiżmi tal-ilma, tista’ tikkawża effetti ħżiena fit-tul fl-ambjent akkwatiku)

                                          R51/R53 (tossika għall-organiżmi tal-ilma, tista’ tikkawża effetti ħżiena fit-tul fl-ambjent akkwatiku)

                                          kif definiti fid-Direttiva tal-Kunsill 67/548/KEE (4) kif l-aħħar emendata bid-Direttiva tal-Kummissjoni 98/98/KEE.

                  (i)

                  il-partijiet tal-plastik għandu jkollhom għelm permanenti li jidentifika l-materjal, skont l-ISO 11469:2000. Esklużi minn dan il-kriterju huma materjali tal-plastik ħerġin ’il barra u l-light-guide tad-displays b’pannelli ċatti;

                  (j)

                  il-batteriji ma għandux ikollhom aktar minn 0,0001 % ta’ merkurju, 0,001 % ta’ kadmju jew 0,01 % ta’ ċomb skont il-piż tal-batterija.

         L-applikant għandu jiddikjara li l-prodott jissodisfa dawn ir-rekwiżiti. L-applikant għandu jforni lill-organu kompetenti li jkun qed jevalwa l-applikazzjoni kopja tar-rapport taż-żarmar.

      B’referenza għall-kriterju 6(h), ir-ritardanti tan-nirien li jintużaw, jekk ikun hemm, ma għandhomx ikunu assenjati xi waħda mill-frażijiet ta’ riskju msemmijin aktar ’il fuq u lanqas ma għandhom ikunu ssemmew fl-Anness I tad-Direttiva 67/548/KEE jew l-emendi sussegwenti għaliha dwar il-klassifikazzjoni, l-imballaġġ u l-ittikkettjar ta’ sustanzi perikolużi. Dan ir-rekwiżit ma japplikax ghal ritardanti tan-nirien li meta jintużaw ibiddlu n-natura kimika tagħhom b’mod li ma jkunx għadu meħtieġ li jiġu kklassifikati taħt xi waħda mill-frażijiet ta’ riskju msemmijin aktar ’il fuq, u fejn anqas minn 0,1 % tar-ritardanti tan-nirien fil-parti ttrattata tibqa’ fil-forma kif kienet qabel jintużaw. Kull ritardant tan-nirien li jintuża f’partijiet tal-plastik >25 g għandu jkun speċifikat fid-dokumentazzjoni tal-applikazzjoni, u għandu jingħata isimhom u n-numru tal-CAS.
      7.   Struzzjonijiet għall-utent
      Il-prodott għandu jinbiegħ bl-informazzjoni rilevanti għall-utent, li tagħti parir dwar l-użu ambjentali tajjeb u, b’mod partikolari tkun tinkludi:

                  (a)

                  rakkomandazzjonijiet dwar l-użu tal-karatteristiċi għall-immaniġġjar tal-enerġija, inkluża kull informazzjoni li jekk jitwaqqfu tali karatteristiċi milli jaħdmu jista’ jkun hemm żieda fil-konsum tal-enerġija u li dan jista’ jwassal għal spejjeż akbar biex jitħaddem il-kompjuter;

                  (b)

                  tagħrif li l-enerġija li tittieħed mill-provvista tal-elettriku tista’ titnaqqas għal żero kemm-il darba l-provvista tal-enerġija tinqala’ minn mal-plagg jew jekk il-plagg ta’ mal-ħajt jintefa;

                  (c)

                  tagħrif dwar il-garanzija u d-disponibilità tal-ispare parts. Meta l-konsumatur ikun jeħtieġ li jagħmel upgrade tal-komponenti jew jibdilhom, għandu jkun hemm tagħrif dwar il-proċeduri applikabbli;

                  (d)

                  tagħrif dwar il-fatt li l-prodott ġie ddisinjat biex jippermetti użu mill-ġdid xieraq tal-partijiet u r-riċiklaġġ u li ma għandux jintrema;

                  (e)

                  parir dwar kif il-konsumatur jista’ jagħmel użu mill-offerta take-back tal-manifattur;

                  (f)

                  tagħrif dwar kif jista’ jsir użu korrett tal-kards tal-WLAN biex b’hekk jitnaqqsu s-sogri għas-sigurtà;

                  (g)

                  tagħrif li l-prodott ingħata l-ekotikketta tal-UE bi spjegazzjoni qasira dwar din xi tfisser flimkien ma’ indikazzjoni li aktar tagħrif dwar l-ekotikketta jista’ jinstab fil-websajt bl-indirizz (http://europa.eu.int/ecolabel).

         L-applikant għandu jiddikjara li l-prodott jissodisfa dawn ir-rekwiżiti u għandu jipprovdi kopja tal-manwal tal-istruzzjonijiet lill-organu kompetenti li jkun qed jevalwa l-applikazzjoni.

      8.   L-Imballaġġ
      L-imballaġġ għandu jissodisfa dawn ir-rekwiżiti:

                  (a)

                  Il-komponenti kollha tal-imballaġġ għandhom ikunu faċilment separabbli bl-idejn b’mod illi jiżżarmaw f’materjali individwali biex jeħfief ir-riċiklaġġ.

                  (b)

                  Kull fejn jintuża imballaġġ tal-kartun, dan għandu jikkonsisti tal-anqas minn 80 % ta’ materjal riċiklat.

         Evalwazzjoni u verifika: L-applikant għandu jiddikjara li l-prodott jissodisfa dan ir-rekwiżit u għandu jforni kampjun(i) tal-imballaġġ lill-Organu Kompetenti għall-għoti tal-ekotikketta bħala parti mill-applikazzjoni.

      9.   Tagħrif li jkun jidher fuq l-ekotikketta
      Kaxxa 2 tal-ekotikketta għandha tinkludi l-kitba li ġejja:

                  —

                  konsum anqas ta’ enerġija,

                  —

                  iddisinjat biex jiffaċilita r-riċiklaġġ,

                  —

                  livell anqas ta’ ħoss.

         L-applikant għandu jiddikjara li l-prodott jissodisfa dan ir-rekwiżit u għandu jipprovdi kopja tal-ekotikketta kif se tkun tidher fuq l-imballaġġ u/jew il-prodott u/jew id-dokumentazzjoni li takkumpanjah.

         (1)  Advanced configuration and power interface (ACPI).

         (2)  Kif definit mill-Aġenzija tal-US għall-Ħarsien tal-Ambjent, http://www.energystar.gov/index.cfm? c = computers.pr_crit_computers

         (3)  ĠU L 37, 13.2.2003, p. 19.

         (4)  ĠU L 196, 16.8.1967, p. 1.


title: Id-Deċiżjoni tal-Kunsill tal-15 ta’ Diċembru 2003 dwar kummerċ f’ċerti prodotti ta’ l-azzar bejn il-Komunità Ewropea u l-Ukrajna

text:
Avviż Legali Importanti

|

32003D0893

Official Journal L 333 , 20/12/2003 P. 0084 - 0087

		Id-Deċiżjoni tal-Kunsilltal-15 ta’ Diċembru 2003dwar kummerċ f’ċerti prodotti ta’ l-azzar bejn il-Komunità Ewropea u l-Ukrajna(2003/893/KE)IL-KUNSILL TA’ L-UNJONI EWROPEA,Wara li kunsidra t-Trattat li jistabilixxi l-Komunità Ewropea, u b’mod partikolari Artikolu 133 tiegħu,Wara li kunsidra l-proposta mill-Kummissjoni,Billi:(1) Il-Ftehim ta’ Sħubija u Koperazzjoni bejn il-Komunitajiet Ewropea u l-Istati Membri tagħhom, min-naħa waħda, u l-Ukrajna, minn naħa l-oħra [1], jipprovdi f’Artikolu 22(1) tiegħu, li l-kummerċ f’xi prodotti ta’ l-azzar għandu jkun is-suġġett ta’ ftehim speċifiku.(2) Il-Ftehim bilaterali preċedenti bejn il-Komunità Ewropea tal-Faħam u ta’ l-Azzar (ECSC) u l-Gvern ta’ l-Ukrajna dwar kummerċ għal ċerti prodotti ta’ l-azzar skada fil-31 ta’ Diċembru 2001.(3) Il-Komunità Ewropea ħadet fuqha l-obbligi internazzjonali ta’ l-ECSC ladarba l-iskadenza tat-Trattat ta’ l-ECSC, u l-miżuri li jirrelataw għal kummerċ fi prodotti ta’ l-azzar ma’ pajjiżi terzi issa jaqgħu taħt il-kompetenza tal-Komunità fil-qasam tal-politika kummerċjali.(4) Il-Partijiet qablu li jikkonkludu ftehim ġdid u n-negozjati ta’ dan il-ftehim ġdid għadhom ma ġewx ikkompletati.(5) Fl-istennija tal-firma u tad-dħul fis-seħħ tal-ftehim il-ġdid, għandhom jiġu stabbiliti l-limiti kwantitattivi għas-sena 2004; dawn il-limiti għandhom jiġu riveduti fid-dawl ta’ l-adeżjoni ta’ l-Istati Membri l-ġodda għall-Komunità fl-1 ta’ Mejju 2004.(6) Mogħti l-fatt li t-taxxa ta’ EUR 30/tunnellata fuq esportazzjonijiet ta’ skart tal-ħadid applikat mill-1 ta’ Jannar 2003 għadha ma tneħħietx jew tnaqqset, huwa xieraq li jiġu stabbiliti l-limiti kwantitattivi ghas-sena 2004 fl-istess livell bħal tas-sena 2003,IDDEĊIEDA KIF ĠEJ:Artikolu 1Tul il-perjodu l-1 ta’ Jannar sal-31 ta’ Diċembru 2004, importazzjonijiet fil-Komunità ta’ prodotti ta’ l-azzar imsemmija fl-Anness I li joriġinaw fl-Ukrajna għandhom ikunu soġġetti għal liċenzji.Artikolu 2Importazzjonijiet għandhom jiġu awtorizzati, għal kull grupp ta’ prodotti u għall-Komunità kollha sal-limiti kwantitattivi indikati fl-Anness II.Il-Liċenzji għandhom joħorġu biss f’dawn il-limiti kwantitattivi.Artikolu 3Ir-regoli sabiex jinħarġu liċenzji u dispożizzjonijiet rilevanti oħra għandhom jiġu pubblikati fil-Ġurnal Uffiċjali ta’ l-Unjoni Ewropea.L-Istati Membri għandhom joħorġu liċenzji skond dawk ir-regoli u jinfurmaw lill-Kummissjoni bihom immedjatament. Il-Kummissjoni għandha żżomm lill-Istati Membri infurmati b’mod regolari b’safejn ġew użati l-kwantitajiet.L-Istati Membri u l-Kummissjoni għandhom jiltaqgħu sabiex jassiguraw li dawn il-kwantitajiet ma jinqabżux.Artikolu 4Id-dispożizzjonijiet tal-ftehim dwar il-kummerċ f’ċerti prodotti ta’ l-azzar flimkien ma’ kwalunkwe miżuri sabiex jagħtuh effett, għandhom mid-data tad-dħul fis-seħħ tal-ftehim imsemmi jissostitwixxu d-dispożizzjonijiet ta’ din id-Deċiżjoni.Artikolu 5Din id-Deċiżjoni ghandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Magħmula fi Brussel, fil-15 ta’ Diċembru 2003.Għall-KunsillIl-PresidentA. Marzano[1] ĠU L 49, tad-19.2.1998, p. 3.--------------------------------------------------ANNESS IPRODOTTI MSEMMIJA F’ARTIKOLU 1SA Prodotti ċatti mremblinSA1 (Rombli)72081000720825007208260072082700720836007208371072083790720838107208389072083910720839907211141072111920721911007219121072191290721913107219139072191410721914907225202072253000SA2 (Pjanċa tqila)7208401072085110720851307208515072085191720851997208521072085291720852997208531072111300722540207225405072259910SA3 (Prodotti oħra mremblin ċatti)7208409072085390720854107208549072089010720915007209161072091690720917107209179072091810720918917209189972092500720926107209269072092710720927907209281072092890720990107210111072101211721012197210201072103010721041107210491072105010721061107210691072107031721070397210903172109033721090387211149072111990721123107211235172112920721190117212101072121091721220117212301172124010721240917212503172125051721260117212609172192110721921907219221072192290721923007219240072193100721932107219329072193310721933907219341072193490721935107219359072254080SB TwalSB1 (Travi)720719317207207172163111721631197216319172163199721632117216321972163291721632997216331072163390SB2 (Vireg tal-wire)7213100072132000721391107213912072139141721391497213917072139190721399107213999072210010722100907227100072272000722790107227905072279095SB3 (Twal oħra)720719117207191472071916720720517207205572072057721420007214300072149110721491907214991072149931721499397214995072149961721499697214998072149990721590107216100072162100721622007216401072164090721650107216509172165099721699107218992072221111722211197222112172221129722211917222119972221910722219907222301072224010722240307224903172249039722810107228103072282011722820197228203072283020722830417228304972283061722830697228307072283089722860107228701072287031722880107228809073011000--------------------------------------------------ANNESS IILIMITI KWANTITATTIVI MSEMMIJA F‘ARTIKOLU 2Prodotti | Tunnellati |SA Prodotti ċattiSA1 (Rombli) | 19190 |SA2 (Pjanċa tqila) | 73444 |SA3 (Prodotti ċatti oħra) | 5926 |SA Prodotti twalB1 (Travi) | 2583 |SB2 (Virga tal-wajer) | 36904 |SB3 (Prodotti twal oħra) | 46499 |--------------------------------------------------


title: Deċiżjoni tal-Kummissjoni tat- 18 ta’ Diċembru 2009 li tagħti lill-ex Repubblika Jugoslava tal-Maċedonja l-ġestjoni tal-għajnuna relatata mal-Komponent V – l-Agrikoltura u l-Iżvilupp Rurali tal-Istrument għall-Assistenza ta’ Qabel l-Adeżjoni (IPA) għall-miżuri ta’ qabel l-adeżjoni 101, 103 u 302 fil-perjodu ta’ qabel l-adeżjoni

text:
               19.12.2009

               MT

               Il-Ġurnal Uffiċjali tal-Unjoni Ewropea

               L 338/101

         DEĊIŻJONI TAL-KUMMISSJONI
   tat-18 ta’ Diċembru 2009
   li tagħti lill-ex Repubblika Jugoslava tal-Maċedonja l-ġestjoni tal-għajnuna relatata mal-Komponent V – l-Agrikoltura u l-Iżvilupp Rurali tal-Istrument għall-Assistenza ta’ Qabel l-Adeżjoni (IPA) għall-miżuri ta’ qabel l-adeżjoni 101, 103 u 302 fil-perjodu ta’ qabel l-adeżjoni
   (2009/987/UE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat dwar it-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1085/2006 tas-17 ta’ Lulju 2006 li jistabbilixxi Strument għall-Assistenza ta’ Qabel l-Adeżjoni (IPA) (1),
   Wara li kkunsidrat ir-Regolament tal-Kummissjoni (KE) Nru 718/2007 tat-12 ta’ Ġunju 2007 li jimplimenta r-Regolament tal-Kunsill (KE) Nru 1085/2006 li jistabbilixxi Strument għall-Assistenza ta’ Qabel l-Adeżjoni (IPA) (2) u b’mod partikolari l-Artikoli 18 u 186 tiegħu,
   Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (minn issa ‘l quddiem imsejjaħ: “ir-Regolament Finanzjarju”) (3), u b’mod partikolari l-Artikolu 53c u l-Artikolu 56(2) tiegħu,
   Wara li kkunsidrat ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjaru li jgħodd għall-baġit ġenerali tal-Komunitajiet Ewropej (minn issa ‘l quddiem imsejjaħ: ir-Regoli Implimentattivi) (4) u b’mod partikolari l-Artikolu 35 tiegħu,
   Billi:

               (1)

               Ir-Regolament (KE) Nru 1085/2006 li jistabbilixxi Strument għall-Assistenza ta’ Qabel l-Adeżjoni (IPA) jistabbilixxi l-għanijiet u l-prinċipji ewlenin għall-assistenza ta’ qabel l-adeżjoni tal-pajjiżi kandidati u l-pajjiżi kandidati potenzjali għall-perjodu mill-2007 sal-2013 u jagħti r-responsabbiltà għall-implimentazzjoni tiegħu lill-Kummissjoni.

               (2)

               L-Artikoli 11, 12, 13, 14, 18 u 186 tar-Regolament (KE) Nru 718/2007 li jimplimenta r-Regolament (KE) Nru 1085/2006 jagħtu lill-Kummissjoni l-possibbiltà li tagħti s-setgħat ta’ ġestjoni lill-pajjiż benefiċjarju u jiddefinixxu r-rekwiżiti għat-tali għoti relatat mal-Komponent V - l-Agrikoltura u l-Iżvilupp Rurali tal-Istrument għall-Assistenza ta’ Qabel l-Adeżjoni.

               (3)

               Skont l-Artikolu 7 tar-Regolament (KE) Nru 718/2007, il-Kummissjoni u l-pajjiż benefiċjarju għandhom jikkonkludu ftehim ta’ qafas, sabiex jistabbilixxu u jaqblu dwar ir-regoli għall-kooperazzjoni fir-rigward tal-assistenza finanzjarja tal-UE lill-pajjiż benefiċjarju. Fejn meħtieġ, il-ftehim ta’ qafas jista’ jiġi kkumplimentat bi ftehim settorjali, jew ftehimiet settorjali, li jkopri/u dispożizzjonijiet speċifiċi għall-komponenti.

               (4)

               Biex jingħataw is-setgħat ta’ ġestjoni lill-pajjiż benefiċjarju, iridu jiġu ssodisfati l-kundizzjonijiet stabbiliti fl-Artikolu 53c u fl-Artikolu 56(2) tar-Regolament Finanzjarju u fl-Artikolu 35 tar-Regolamenti Implimentattivi.

               (5)

               Il-Ftehim ta’ Qafas dwar ir-regoli għall-kooperazzjoni rigward l-assistenza finanzjarja tal-KE lill-ex Repubblika Jugoslava tal-Maċedonja fil-qafas tal-implimentazzjoni tal-assistenza skont l-Istrument għall-Assistenza ta’ Qabel l-Adeżjoni (IPA) bejn il-Gvern tal-ex Repubblika Jugoslava tal-Maċedonja u l-Kummissjoni tal-Komunitajiet Ewropej, ġie konkluż fl-4 ta’ Marzu 2008.

               (6)

               Il-Programm għall-Agrikoltura u l-Iżvilupp Rurali tal-ex Repubblika Jugoslava tal-Maċedonja skont l-IPA (minn issa ‘l quddiem imsejjaħ “il-Programm IPARD”), approvat bid-Deċiżjoni tal-Kummissjoni C(2008) 677 tal-25 ta’ Frar 2008, skont l-Artikolu 7(3) tar-Regolament (KE) Nru 1085/2006, u l-Artikolu 184 tar-Regolament (KE) Nru 718/2007, inkluda pjan għall-kontribuzzjonijiet Komunitarji annwali kif ukoll il-ftehim ta’ finanzjament.

               (7)

               Il-Ftehim Settorjali konkluż fid-29 ta’ Jannar 2009 bejn il-Kummissjoni tal-Komunità Ewropea, li taġixxi għal u f’isem il-Komunità Ewropea, u l-Gvern tal-ex Repubblika Jugoslava tal-Maċedonja, li jaġixxi f’isem il-Gvern tal-ex Repubblika Jugoslava tal-Maċedonja, jikkumplimenta d-dispożizzjonijiet tal-Ftehim ta’ Qafas, li jistabbilixxi d-dispożizzjonijiet speċifiċi applikabbli għall-implimentazzjoni u l-eżekuzzjoni tal-Programm IPARD għall-Agrikoltura u l-Iżvilupp Rurali tal-ex Repubblika Jugoslava tal-Maċedonja skont l-Istrument għall-Assistenza ta’ Qabel l-Adeżjoni (IPA).

               (8)

               Il-Programm IPARD ġie emendat l-aħħar fit-23 ta’ Settembru 2009 bid-Deċiżjoni tal-Kummissjoni C(2009)7041.

               (9)

               Skont l-Artikolu 21 tar-Regolament (KE) Nru 718/2007, il-pajjiż benefiċjarju għandu jaħtar entitajiet u awtoritajiet responsabbli mill-implimentazzjoni tal-Programm IPARD: l-Uffiċjal Kompetenti tal-Akkreditazzjoni, l-Uffiċjal Nazzjonali Awtorizzanti, il-Fond Nazzjonali, l-Awtorità ta’ Ġestjoni, l-Aġenzija IPARD u l-Awtorità ta’ Verifika.

               (10)

               Il-Gvern tal-ex Repubblika Jugoslava tal-Maċedonja ħatar il-Fond Nazzjonali, entità ċentrali tat-teżor fi ħdan il-Ministeru tal-Finanzi, biex jaġixxi bħala l-Fond Nazzjonali, li se jwettaq il-funzjonijiet u r-responsabbiltajiet kif definiti fl-Anness I għall-Ftehim Settorjali.

               (11)

               Il-Gvern tal-ex Repubblika Jugoslava tal-Maċedonja ħatar l-Aġenzija għall-Appoġġ Finanzjarju fl-Agrikoltura u l-Iżvilupp Rurali biex taġixxi bħala l-Aġenzija IPARD, li se twettaq il-funzjonijiet u r-responsabbiltajiet kif definiti fl-Anness I għall-Ftehim Settorjali.

               (12)

               Il-Gvern tal-ex Repubblika Jugoslava tal-Maċedonja ħatar l-Awtorità ta’ Ġestjoni, fi ħdan il-Ministeru tal-Agrikoltura, il-Foresterija u l-Ekonomija tal-Ilma, biex taġixxi bħala l-Awtorità ta’ Ġestjoni, li se twettaq il-funzjonijiet u r-responsabbiltajiet kif definiti fl-Anness I għall-Ftehim Settorjali.

               (13)

               Fit-18 ta’ Marzu 2009, l-Uffiċjal Kompetenti tal-Akkreditazzjoni nnotifika lill-Kummissjoni Ewropea dwar l-akkreditazzjoni tal-Uffiċjal Nazzjonali Awtorizzanti u l-Fond Nazzjonali skont l-Artikolu 12(3) tar-Regolament (KE) Nru 718/2007.

               (14)

               Fit-18 ta’ Marzu 2009, l-Uffiċjal Nazzjonali Awtorizzanti nnotifika lill-Kummissjoni Ewropea dwar l-akkreditazzjoni tal-istruttura operattiva responsabbli mill-ġestjoni u l-implimentazzjoni tal-Komponent V IPA - l-Iżvilupp Rurali, skont l-Artikolu 13(3) tar-Regolament (KE) Nru 718/2007.

               (15)

               L-Aġenzija għall-Appoġġ Finanzjarju fl-Agrikoltura u l-Iżvilupp Rurali, li taġixxi bħala l-Aġenzija IPARD, u l-Awtorità ta’ Ġestjoni, li taġixxi bħala l-Awtorità ta’ Ġestjoni, se jkunu responsabbli mill-implimentazzjoni tat-tliet miżuri akkreditati mill-Uffiċjal Nazzjonali Awtorizzanti minn erbgħa mill-Programm IPARD: 101 “Investimenti f’intrapriżi agrikoli biex jirristrutturaw u jaġġornaw għall-istandards Komunitarji”, 103 “Investimenti fl-ipproċessar u l-kummerċjalizzazzjoni ta’ prodotti agrikoli u tas-sajd biex jirristrutturaw dawn l-attivitajiet u jaġġornawhom għall-istandards Komunitarji” u 302 “Diversifikazzjoni u żvilupp ta’ attivitajiet ekonomiċi rurali” kif definit fil-Programm.

               (16)

               Fit-22 ta’ Ottubru 2008 u fl-24 ta’ Frar 2009, l-Awtoritajiet Nazzjonali ressqu lill-Kummissjoni l-lista ta’ nefqa eliġibbli f’konformità mal-Artikolu 32(3) tal-Ftehim Settorjali. Il-Kummissjoni approvat din il-lista fis-17 ta’ April 2009.

               (17)

               Sabiex jiġu kkunsidrati r-rekwiżiti tal-Artikolu 19(1) tal-Ftehim ta’ Qafas, in-nefqa skont din id-Deċiżjoni għandha tkun eliġibbli biss għall-kofinanzjament Komunitarju jekk ma titħallasx qabel id-data tad-deċiżjoni ta’ konferiment, bl-eċċezzjoni tal-ispejjeż ġenerali msemmija fl-Artikolu 172(3)(c) tar-Regolament (KE) Nru 718/2007. In-nefqa għandha tkun eliġibbli jekk tkun skont il-prinċipji ta’ ġestjoni finanzjarja tajba, u b’mod partikolari, skont il-prinċipji ekonomiċi u dawk effettivi f’termini ta’ nfiq.

               (18)

               Ir-Regolament (KE) Nru 718/2007 jipprovdi li r-rekwiżit ta’ approvazzjoni ex-ante msemmi fl-Artikolu 18(2) tar-Regolament (KE) Nru 718/2007 jista’ jiġi rinunzjat abbażi ta’ analiżi ta’ każ b’każ ta’ tħaddim effettiv tas-sistema ta’ ġestjoni u ta’ kontroll konċernata u jipprovdi għar-regoli dettaljati sabiex issir l-analiżi msemmija.

               (19)

               Skont l-Artikoli 14 u 18 tar-Regolament (KE) Nru 718/2007, l-akkreditazzjonijiet imsemmija fl-Artikoli 11, 12 u 13 tar-Regolament (KE) Nru 718/2007 ġew riveduti; u l-proċeduri u l-istrutturi tal-entitajiet u l-awtoritajiet konċernati, kif stabbiliti fl-applikazzjoni mressqa mill-Uffiċjal Nazzjonali Awtorizzanti, ġew eżaminati, anke permezz ta’ verifiki fuq il-post.

               (20)

               Madankollu, il-verifiki li saru mill-Kummissjoni għall-miżura 101 “Investimenti f’intrapriżi agrikoli biex jirristrutturaw u jaġġornaw għall-istandards Komunitarji”, il-miżura 103 “Investimenti fl-ipproċessar u l-kummerċjalizzazzjoni ta’ prodotti agrikoli u tas-sajd biex jirristrutturaw dawn l-attivitajiet u jaġġornawhom għall-istandards Komunitarji” u l-miżura 302 “Diversifikazzjoni u żvilupp ta’ attivitajiet ekonomiċi rurali” huma bbażati fuq sistema li hija operattiva, iżda li għadha mhux qed topera, fir-rigward tal-elementi rilevanti kollha.

               (21)

               Għalkemm l-Awtorità ta’ Verifika ma tagħmilx parti minn din id-Deċiżjoni, il-livell ta’ tlestija tagħha biex topera bħala entità ta’ verifika li taħdem indipendentament sa żmien it-tressiq tal-pakkett dwar l-akkreditazzjoni għall-għoti tal-ġestjoni lill-Kummissjoni, ġie evalwat permezz ta’ verifiki fuq il-post.

               (22)

               Il-konformità tal-ex Repubblika Jugoslava tal-Maċedonja mar-rekwiżiti tal-Artikolu 56(2) tar-Regolament Finanzjarju u l-Artikoli 11, 12 u 13 tar-Regolament (KE) Nru 718/2007 ġiet ivvalutata permezz ta’ verifiki fuq il-post.

               (23)

               Il-valutazzjoni wriet li l-ex Repubblika Jugoslava tal-Maċedonja tikkonforma mar-rekwiżiti għall-miżuri 101, 103 u 302.

               (24)

               Għalhekk, huwa xieraq li jiġu rinunzjati r-rekwiżiti ta’ approvazzjoni ex ante msemmija fl-Artikolu 18(1) tar-Regolament (KE) Nru 718/2007 u l-Artikolu 165 tar-Regolament Finanzjarju u li l-Uffiċjal Nazzjonali Awtorizzanti, il-Fond Nazzjonali, l-Aġenzija IPARD u l-Awtorità ta’ Ġestjoni jingħataw is-setgħat ta’ ġestjoni relatati mal-miżuri 101, 103 u 302 tal-Programm għall-ex Repubblika Jugoslava tal-Maċedonja fuq bażi deċentralizzata,

         ADOTTAT DIN ID-DEĊIŻJONI:
   Artikolu 1
   1.   Il-ġestjoni tal-assistenza pprovduta skont l-IPA – il-Komponent V f’dak li għandu x’jaqsam mal-Agrikoltura u l-Iżvilupp Rurali għall-Istrument għall-Assistenza ta’ Qabel l-Adeżjoni (IPA) tingħata lill-entitajiet konċernati bil-kundizzjonijiet stabbiliti f’din id-Deċiżjoni.
   2.   Ir-rekwiżit għall-approvazzjoni ex ante mill-Kummissjoni għall-funzjonijiet ta’ ġestjoni, ta’ ħlas u ta’ implimentazzjoni għall-miżura 101 “Investimenti f’intrapriżi agrikoli biex jirristrutturaw u jaġġornaw għall-istandards Komunitarji”, il-miżura 103 “Investimenti fl-ipproċessar u l-kummerċjalizzazzjoni ta’ prodotti agrikoli u tas-sajd biex jirristrutturaw dawn l-attivitajiet u jaġġornawhom għall-istandards Komunitarji” u l-miżura 302 “Diversifikazzjoni u żvilupp ta’ attivitajiet ekonomiċi rurali” mill-ex Repubblika Jugoslava tal-Maċedonja fl-Artikolu 18 tar-Regolament (KE) Nru 718/2007, b’dan qed jiġi rinunzjat.
   Artikolu 2
   Din id-Deċiżjoni għandha tapplika abbażi tal-istrutturi, l-entitajiet u l-awtoritajiet li ġejjin maħtura mill-ex Repubblika Jugoslava tal-Maċedonja għall-ġestjoni tal-miżuri 101, 103 u 302 tal-Programm ipprovdut skont l-IPA – il-Komponent V:

               (a)

               l-Uffiċjal Nazzjonali Awtorizzanti;

               (b)

               il-Fond Nazzjonali;

               (c)

               l-Istruttura Operattiva għall-IPA – il-Komponent V:

                           —

                           l-Awtorità ta’ Ġestjoni,

                           —

                           l-Aġenija IPARD.

         Artikolu 3
   1.   Is-setgħat ta’ ġestjoni jingħataw lill-istrutturi, l-entitajiet u l-awtoritajiet kif speċifikat fl-Artikolu 2 ta’ din id-Deċiżjoni.
   2.   L-awtoritajiet nazzjonali għandhom ikomplu jagħmlu iktar verifiki fir-rigward tal-istrutturi, l-entitajiet u l-awtoritajiet stabbiliti fl-Artikolu 2 ta’ din id-Deċiżjoni, sabiex jiżguraw li s-sistema ta’ ġestjoni u ta’ kontroll topera b’mod sodisfaċenti. Il-verifiki għandhom isiru qabel it-tressiq tal-ewwel Dikjarazzjoni tan-Nefqa li titlob rimbors relatat mal-miżuri mniżżla fl-Artikolu 1(2) ta’ hawn fuq.
   Artikolu 4
   1.   In-nefqa mħallsa qabel id-data ta’ din id-Deċiżjoni ma għandha fl-ebda każ tkun eliġibbli bl-eċċezzjoni tal-ispejjeż ġenerali msemmija fl-Artikolu 172 (3c) tar-Regolament (KE) Nru 718/2007.
   2.   In-nefqa għandha tkun eliġibbli jekk tkun skont il-prinċipji ta’ ġestjoni finanzjarja tajba, u b’mod partikolari, skont il-prinċipji ekonomiċi u dawk effettivi f’termini ta’ nfiq.
   Artikolu 5
   Mingħajr preġudizzju għal kwalunkwe deċiżjoni li tagħti l-għajnuna lill-benefiċjarji individwali skont il-Programm IPARD, ir-regoli għall-eleġibbiltà tan-nefqa proposti mill-ex Repubblika Jugoslava tal-Maċedonja bl-ittra Nru 08-44/82 tat-22 ta’ Ottubru 2008 u bl-ittra Nru 08-77/16 tal-24 ta’ Frar 2009, irreġistrati fil-Kummissjoni rispettivament fil-21 ta’ Novembru 2008 bin-Nru A/31025 u fl-24 ta’ Marzu 2009 bin-Nru A/7937, għandhom japplikaw.
   Artikolu 6
   1.   Il-Kummissjoni għandha timmonitorja l-konformità mar-rekwiżiti għall-għoti tas-setgħat ta’ ġestjoni kif stabbiliti fl-Artikolu 17 tar-Regolament (KE) Nru 718/2007.
   2.   Fi kwalunkwe ħin matul l-implimentazzjoni ta’ din id-Deċiżjoni, jekk il-Kummissjoni tikkunsidra li l-obbligi tal-ex Repubblika Jugoslava tal-Maċedonja skont din id-Deċiżjoni ma għadhomx jintlaħqu, il-Kummissjoni tista’ tiddeċiedi li tirtira jew tissospendi l-għoti tas-setgħat ta’ ġestjoni.

      Magħmul fi Brussell, it-18 ta’ Diċembru 2009.

            Għall-Kummissjoni

         José Manuel BARROSO

            Il-President

      (1)  ĠU L 210, 31.7.2006, p. 82.

      (2)  ĠU L 170, 29.6.2007, p. 1.

      (3)  ĠU L 248, 16.9.2002, p. 1.

      (4)  ĠU L 357, 31.12.2002, p. 1.